title: Öljynsuodatin

text: Puhdistamaton öljy virtaa suodatinpaperin läpi ulkokehän puolelta ja poistuu keskeltä. Suodattimen erottelemat epäpuhtaudet jäävät paperiin, mutta öljy läpäisee sen. Suodattimessa on ohivirtausventtiili siltä varalta, että suodatinpaperi tukkeutuu tai jos öljyllä on liian korkea viskositeetti. Ohivirtausventtiili estää tukkeutuneen suodattimen paineen nousun liian korkeaksi, sillä suuri ylipaine saattaa rikkoa suodattimen. Alhaisissa lämpötiloissa esim. moottoriöljyn sisältämä parafiini saattaa kiteytyä, jolloin se ei virtaa suodatinpaperin läpi. Tällöin öljy virtaa ohivirtausventtiilin kautta kunnes öljy lämpenee. Suodatinistukan keskellä on myös pohjaventtiili, joka estää öljyn poisvalumisen suodattimesta järjestelmän ollessa sammuksissa. Öljynsuodatin ei pysty erottamaan vettä öljystä ja tätä tehtävää varten tarvitaan oma vedenerotin.


title: Öljynsuodatin

text: Suodatinpaperin laskostuksessa pyritään pinta-alan maksimointiin, sillä suodatuspinta-ala vaikuttaa suodattimen liansitomiskykyyn. Tavallinen laskostustapa on tähti-laskostus, jossa paperi laskostetaan säteittäin ympyränmuotoiselle kehälle. Suodattimen toimintaan vaikuttaa myös erottelukyky: tiheä suodatin erottaa pienemmät hiukkaset, mutta tukkeutuu nopeammin ja saattaa aiheuttaa suurempaa virtausvastusta. Järjestelmälle vaarallisimpia ovat hiukkaset, joiden koko on järjestelmän välysten suuruinen. Suodatustehokkuuden lisäämiseksi voidaan lisätä esimerkiksi puuvillaa selluloosapaperin lisäksi. Taloudellisessa mielessä ei ole kannattavaa yrittää suodattaa kaikkia likapartikkeleita, sillä välykset saattavat sallia pieniä epäpuhtauksia. On valittava tarkoituksenmukaisen puhtausluokan öljynsuodatin.


title: Öljynsuodatin

text: Öljynsuodattimet ovat yleensä kertakäyttöisiä - pois lukien keskipakoissuodattimien puhdistettavat mallit. Öljynsuodattimet ovat ongelmajätettä, ne luetaan kiinteisiin öljypitoisiin jätteisiin. Öljynsuodattimet voidaan kerätä samaan astiaan, mutta ne on valutettava tyhjäksi ennen keräysastiaan laittamista.


title: Polynesiansirrit

text: Polynesiansirrit ("Aechmorhynchus") ovat kurppien heimoon kuuluva lintusuku. Polynesiansirrien sukuun kuuluu BirdLifen mukaan kaksi lajia. Joissain lähteissä tämä suku on mainittu synonyymiksi seurasaartensirrien ("Prosobonia") suvulle.


title: Walter Byron

text: Jacob Walter "Wally" Byron (2. syyskuuta 1894 Winnipeg – 22. joulukuuta 1971 Winnipeg) oli kanadalainen jääkiekkomaalivahti ja olympiavoittaja. Hän oli mukana Winnipeg Falconsin kultaa voittaneessa joukkueessa Antwerpenin kesäolympialaisissa 1920.


title: Richter–Veresov-hyökkäys

text: Richter–Veresov-hyökkäys on shakkiavaus, jota luonnehtivat siirrot


title: Richter–Veresov-hyökkäys

text: Avaus on nimetty saksalaisen kansainvälisen mestarin Kurt Richterin ja neuvostoliittolaisen Gavriil Veresovin mukaan. He käyttivät avausta säännöllisesti.


title: Richter–Veresov-hyökkäys

text: Avaus sijoitetaan ECO-koodistolla koodille D01.


title: Richter–Veresov-hyökkäys

text: Musta jatkaa avauksessa yleensä 3...Rbd7, 3...e6, 3...Lf5, 3...c6 tai 3...c5, joten avaus voi johtaa useisiin eri asemiin. Valkean suunnitelmiin kuuluu usein nopea linnoittautuminen kuningatarsivustalle ja etenemiset f3 ja e4.


title: Richter–Veresov-hyökkäys

text: Avaus ei ole ollut koskaan kovin suosittu, ja tilastollisesti se tarjoaa mustalle paremmat voittomahdollisuudet kuin valkealle.


title: The Score – An Epic Journey

text: The Score – An Epic Journey on sinfonista metallia soittavan Epica-yhtyeen vuonna 2005 ilmestynyt soundtrack-albumi alankomaalaiseen independent-elokuvaan "Joyride".


title: Flinck

text: Flinck (myös Flink) on Suomessa ja Ruotsissa esiintyvä, 1700-luvun loppupuolelle ominainen ruotsinkielinen sotilasnimi, joita annettiin ruotujakoisessa armeijassa palvelleille sotilaille. Nimi voi viitata seuraaviin henkilöihin:


title: Terminator – Pelastus

text: Terminator – Pelastus () on vuonna 2009 julkaistu yhdysvaltalainen tieteiselokuva, jonka on käsikirjoittanut John Brancato ja Michael Ferris ja ohjannut McG. Elokuva on neljäs osa "Terminator"-elokuvien sarjassa. Sen pääosissa ovat Christian Bale, joka esittää tulevaisuuden vastarinnan johtajaa John Connoria, sekä Sam Worthington, joka esittää kyborgi Marcus Wrightia.


title: Terminator – Pelastus

text: Elokuvan ensi-ilta oli Yhdysvalloissa 21. toukokuuta ja Euroopassa 3. kesäkuuta 2009.


title: Terminator – Pelastus

text: Warner Bros. julkaisi seuraavan juonikuvauksen touko-kesäkuussa 2008. Elokuva sijoittuu maailmanlopun jälkeiseen aikaan vuoteen 2018, jolloin koneet hallitsevat maailmaa. John Connor (Christian Bale) on mies, jonka kohtalo on johtaa ihmiskunnan vastarintaliikettä taistelussa Skynetiä ja sen terminaattoreita vastaan.


title: Terminator – Pelastus

text:
Tulevaisuus, johon Connor on kasvatettu uskomaan, muuttuu, kun maisemiin ilmestyy Marcus Wright (Sam Worthington), muukalainen jonka viimeinen muisto liittyy kuolemantuomioon. Connorin on selvitettävä, onko Marcus lähetetty tulevaisuudesta vai pelastettu menneisyydestä vai kenties pelastettu menneisyydessä jotta häntä ei lähetettäisi tulevaisuuteen. Skynetin valmistellessa viimeistä tuhon aaltoa Connor ja Marcus lähtevät matkalle, jossa heille selviää totuus salaisuudesta ihmiskuntaa kohtaavan tuhon aikana.
Elokuvan kuvaukset alkoivat 5. toukokuuta 2008 Albuquerquessä New Mexicossa. Aiemmassa kolmessakin osassa mukana ollut Stan Winston vastasi myös Salvationin erikoistehosteista.


title: Terminator – Pelastus

text: Vuonna 2009 julkaistiin "Terminator Salvation Original Soundtrack" albumi Reprise Recordsin kautta.


title: Sinfonia nro 8 (Sibelius)

text: Jean Sibeliuksen sinfonia nro 8 oli hänen viimeinen suuri sävellysprojektinsa, joka ei kuitenkaan koskaan valmistunut. Hän omistautui teoksen työstämiselle eripituisina ajanjaksoina 1920 -luvun puolivälistä noin vuoteen 1938 asti, kuitenkaan koskaan julkaisematta sitä. Tänä aikana Sibelius oli maineensa huipulla ja hän oli niin suomalainen kansallinen merkkihenkilö kuin kansainvälisesti arvostettu säveltäjäkin. Sitä, kuinka paljon Sibelius sai valmiiksi kahdeksannesta sinfoniasta, ei tiedetä; Sibelius toistuvasti kieltäytyi julkaisemasta sitä esitettäväksi ja vakuutteli tekevänsä kuitenkin työtä sen parissa senkin jälkeen, kun hän oli polttanut perheensä myöhempien ilmoitusten mukaan nuotit ja niihin liittyvän materiaalin vuonna 1945.


title: Sinfonia nro 8 (Sibelius)

text: Sibeliuksen kuoleman jälkeen vuonna 1957 uutiset kahdeksannen sinfonian tuhoamisesta tulivat julki, ja teoksen oletettiin iäksi hävinneen. Kun 1990-luvulla säveltäjän lukuisia muistivihkoja ja luonnostelmia luetteloitiin, tutkijat esittivät ensi kertaa mahdollisuuden, että jotakin kadonneen sinfonian musiikista olisi saattanut pelastua. Vaikka jotkin musiikintutkijat ovat spekuloineet, että jos lisää sinfonian osasia pystytään tunnistamaan, koko teoksen rekonstruointi voisi olla mahdollista, niin toiset ovat esittäneet, että tämä on epätodennäköistä ottaen huomioon jäljelle säilyneiden materiaalien monitulkintaisuuden. Myös Sibeliuksen itsensä hylkäämän musiikin esittäminen julkisesti on asetettu kyseenalaiseksi.


title: Sinfonia nro 8 (Sibelius)

text: Sibelius sai viimeisen suuren teoksensa, "Tapiolan", valmiiksi vuonna 1926 ja eli sen jälkeen vielä 30 vuotta, minä aikana hänen uskotaan työskennelleen pääasiassa kahdeksannen sinfonian parissa.


title: Sinfonia nro 8 (Sibelius)

text: Ensimmäinen, tarkasti päiväämätön viittaus kahdeksanteen sinfoniaan Sibeliuksen päiväkirjassa on syyskuulta 1926: ”Tarjouduin luomaan jotakin Amerikkaan.” Kuitenkin jotkin alun ideoista ja aiheista uutta sinfoniaa varten olivat miltei varmasti kirjoitettu muistiin aiemmin, sillä Sibeliuksen sävellystapoihin kuului asettaa sivuun teemoja ja motiiveja käytettäväksi myöhempiin projekteihin. Eräs seitsemännen sinfonian jäljellä säilyneistä luonnoksista sisältää ympyröidyn motiivin, jossa on merkintä "VIII". Vuoden 1927 elokuuhun mennessä Sibelius pystyi tiedottamaan New York Timesin musiikkikriitikko Olin Downesille – eräälle hänen suurimmista ihailijoistaan –, että hän oli kirjoittanut kahdeksannen sinfonian kaksi ensimmäistä osaa paperille ja säveltänyt lopun päässään.


title: Sinfonia nro 8 (Sibelius)

text: Vuoden 1928 alkupuolella Sibelius suoritti yhden säännöllisistä matkoistaan Berliiniin säveltääkseen ja imeäkseen itseensä kaupungin musiikkielämää. Hän lähetti Ainolle viestejä työn edistymisestä eteenpäin. Palattuaan syyskuussa kotiin Ainolaan hän kertoi siskolleen, että hän tekee "uutta teosta, joka lähetetään Amerikkaan. Se vaatii vielä aikaa. Mutta kyllä se siitä". Kuitenkin kun joulukuussa 1928 hänen tanskalainen julkaisijansa Wilhelm Hansen kysyi häneltä teoksen edistymisestä, Sibelius oli vähemmän yhteistyöhaluinen; Sibelius kertoi, että sinfonia oli olemassa vain hänen päässään. Tuon jälkeen Sibeliuksen sinfonian edistymistä koskevista ilmoituksista tuli monitulkintaisia, joskus ristiriitaisia ja vaikeasti seurattavia.


title: Sinfonia nro 8 (Sibelius)

text: Todennäköisesti Downesin kehotuksesta Sibelius oli luvannut maailman ensi-illan Serge Koussevitzkylle ja Bostonin sinfoniaorkesterille. Vuosien ajan säveltäjän ja Downesin välisessä pitkittyneessä kirjeenvaihdossa Sibelius epäröi ja ilmaisi asioita välttelevästi. Tammikuussa 1930 hän sanoi, että sinfonia ”ei ollut läheskään valmis ja en osaa sanoa milloin siitä tulee valmis”, mutta elokuussa sinä vuonna hän kertoi Koussevitzkylle, että esitys vuoden 1931 kevääksi oli mahdollinen. Mitään ei seurannut tästä. Vuoden 1931 kesällä Sibelius kertoi Downesille, ettei vain kahdeksas sinfonia ollut miltei valmis nuottien painajille, vaan että hänellä myös oli useita muita uusia keskeneräisiä teoksia. Siitä rohkaistuneena Koussevitzky joulukuussa 1931 ilmoitti "Boston Evening Transcript" -lehden avulla teoksen kuuluvan orkesterin esityskauteen 1931–32. Tämän johdosta Sibelius lähetti pikaisen sähkeen, jonka yleisenä viestinä oli, ettei sinfonia olisi kuitenkaan valmis tuohon esityskauteen mennessä.


title: Sinfonia nro 8 (Sibelius)

text: Koussevitzky päätti esittää sitten kaikki Sibeliuksen sinfoniat Bostonin Sinfoniaorkesterin esityskaudella 1932-33, ja kahdeksannen sinfonian maailman ensiesitys olisi ollut huipentumana. Kesäkuussa 1932 Sibelius kirjoitti Koussevitzkylle ja ehdotti, että kahdeksas sinfonia pitäisi asettaa lokakuun loppupuolelle. Viikkoa myöhemmin hän perui sanansa: ”Olen todella hermostunut siitä. Älä ilmoita julkisesti esitystä”. Lisälupaukset joulukuulle 1932 ja tammikuulle 1932 eivät tuoneet yhtään nuotteja. Koussevitzkyn toivo oli tähän mennessä hiipumassa mutta silti hän kysyi vielä kerran vuoden 1933 kesällä. Sibelius oli välttelevä; hän ei luvannut lähettää mitään mutta "palaisi asiaan myöhempänä ajankohtana".


title: Sinfonia nro 8 (Sibelius)

text: Viivytellen samalla Koussevitzkyn kanssa Sibelius työsti edelleen sinfoniaa. Vuonna 1931 hän vietti taas aikaa Berliinissä ja kirjoitti Ainolle toukokuussa 1931, että "sinfonia etenee suurin askelin". Sinfonian edistyminen keskeytyi sairastumisen vuoksi mutta vuoden loppua kohti Sibelius vakuutti luottavaisesti: ”Kirjoitan 8. sinfoniaani ja olen silkkaa nuoruutta. Miten selittää tämä?" Toukokuussa 1933 torjuessaan edelleen Koussevitzkyn kysely-yrityksiä Sibelius kirjoitti päiväkirjaansa, että hän oli syvästi uppoutuneena sävellystyöhön: "On kuin olisin tullut kotiin. Taiteessani. Työskentelen I osan parissa, ts. taon sitä. Otan kaiken toisella tavoin, syvemmin. Mustalainen luonani. Romanttista.” Myöhemmin tuona kesänä hän tiedotti eräälle journalistille, että hänen uusi sinfoniansa oli miltei valmis: "Se tulee olemaan tunnustus koko olemassaolostani – kuudestakymmenestäkahdeksasta vuodesta. Se jää varmaankin viimeisekseni. Kahdeksan sinfoniaa ja sata laulua. Se saa riittää."


title: Sinfonia nro 8 (Sibelius)

text: Hän lupasi saattaa työn päätökseen jo vuonna 1930. Sibelius tilasi runsaasti nuottipaperia ja kopioitutti suuren teoksen 1930-luvun puolivälin tienoilla. Vuodelta 1937 on säilynyt kuitti, jonka mukaan Sibelius sidotutti suuren käsikirjoituksen. Hän lupasi Serge Koussevitzkylle vuosina 1931 ja 1932, että hän saisi johtaa ensiesityksen, ja Basil Cameronille 1933 luvattua Lontoon esitystä ehdittiin jopa mainostaa yleisölle.


title: Sinfonia nro 8 (Sibelius)

text: Monet eri ilmoitukset näyttivät vahvistavan, että sinfonian julkaisu oli käsillä. Leevi Madetoja mainitsi vuonna 1934 teoksen olleen käytännössä valmis; ruotsalaisen journalistin Kurt Nordforsin artikkelin mukaan kaksi osaa oli valmistuneena ja loput luonnosteltu. Kun paine tehdä sinfonia loppuun lisääntyi, Sibeliuksesta tuli entistä syrjäänvetäytyvämpi ja haluttomampi puhumaan edistymisestään. Joulukuussa 1935, 70-vuotissyntymäpäiviensä yhteydessä järjestetyn haastattelun aikana, hän ilmaisi, että oli hylännyt koko vuoden työnsä.


title: Sinfonia nro 8 (Sibelius)

text: Sibeliuksen paperien joukosta löytynyt kuitti viittaa teokseen nimellä "Symphonie", jonka Weilin Göös sitoi elokuussa 1938. Vaikka ei ole osoitettu varmaksi, että tämä maksutapahtuma liittyi kahdeksanteen sinfoniaan, Sibelius-tutkija Kari Kilpeläinen huomauttaa, että mitkään aikaisempien sinfonioiden nuoteista eivät sisällä numeroimatonta otsikkoa ”Symphonie” ja kysyy: ”Olisiko hän voinut jättää pois numeron estääkseen uutisia nyt valmistuneen kahdeksannen sinfonian leviämisestä? Vai eikö hän antanut teokselle numeroa ollenkaan, koska hän ei ollut siihen tyytyväinen?” Säveltäjän tytär Katarina puhui itseluottamuksen puutteesta, joka vaivasi hänen isäänsä tänä aikana ja jota pahensivat kahdeksatta sinfoniaa ympäröivät jatkuvat odotukset ja häly: "Hän halusi siitä parempaa kuin muut sinfoniat. Lopuksi se muuttui painolastiksi, vaikka siitä niin paljon oli jo kirjoitettu. Loppujen lopuksi en tiedä, olisiko hän sen hyväksynyt."


title: Sinfonia nro 8 (Sibelius)

text: Sibelius pysytteli Suomessa talvisodan aikana huolimatta Yhdysvaltain turvapaikkatarjouksista. Sodan päätyttyä maaliskuussa 1940 hän muutti perheineen asuntoon Kammiokadulla Helsingin Töölöön, jossa he pysyivät vuoden ajan. Tuona aikana heidän luonaan kylässä kävi pianisti Martti Paavola, joka pystyi tutkimaan Sibeliuksen kassakaapin sisältöä. Paavola kertoi myöhemmin oppilaalleen Einar Englundille, että siellä pidettyjen nuottien joukossa oli sinfonia, "mitä todennäköisimmin kahdeksas".


title: Sinfonia nro 8 (Sibelius)

text: Sibeliuksen palattua Ainolaan hänen aikansa vei uusien sovitusten teko vanhoista kappaleista. Silti hänen mielensä palasi usein nyt ilmeisen etenemättömään sinfoniaan. Helmikuussa 1943 hän kertoi sihteerilleen Santeri Levakselle, että toivoi saavansa valmiiksi ”suuren teoksen” ennen kuolemaansa, mutta syytti sotaa siitä, ettei hän kyennyt edistymään. Kesäkuussa hän keskusteli sinfoniasta tulevan vävynsä Jussi Jalaksen kanssa ja antoi toisen syyn sen valmistumattomuudelle: ”Joka sinfoniaani varten olen kehittänyt erikoisen tekniikan. Se ei saa olla ulkokohtaista vaan sen pitää olla elettyä.” Sibelius kertoi myös Jalakselle, että kaikki raakaluonnokset tuli polttaa hänen kuolemansa jälkeen; hän ei halunnut kenenkään antavan näille hylätyille sävellyskatkelmille nimeä "Sibelius letzten Gedanken" (Sibeliuksen viimeiset ajatukset).


title: Sinfonia nro 8 (Sibelius)

text: Johonkin aikaan 1940-luvun puolivälissä, mahdollisesti kesällä 1945, Sibelius ja Aino polttivat yhdessä suuren määrän säveltäjän nuottikäsikirjoituksia Ainolassa. Ei ole mitään muistiin kirjattuja tietoja siitä, mitä hävitettiin, mutta Levas kertoo säveltäjän elämäkerrassa: ”Elokuun lopulla vuonna 1945 hän kertoi minulle hävittäneensä koko teoksen: ’Kahdeksas sinfoniani on ollut moneen kertaan »valmis», lainausmerkeissä puhuen. Kerran olen sen jo polttanutkin.’”


title: Sinfonia nro 8 (Sibelius)

text: Aino Sibelius kertoi tapahtumasta myöhemmin: ”1940-luvulla meillä toimeenpantiin suuri autodafee, polttajaiset. Mieheni oli kerännyt joukon käsikirjoituksia pyykkikoriin ja poltti niitä ruokasalin avotakassa. Siinä meni Karelia-sarjan osia – myöhemmin minä näin irtirevittyjen sivujen jäännöksiä – ja paljon muuta. Minulla ei ollut voimia katsoa tätä kauhistusta, vaan vetäydyin pois huoneesta. Siksi en tiedä mitä hän tuleen heitti. Mutta tämän jälkeen mieheni olemus oli tyynempi ja hänen mielensä valoisampi.”


title: Sinfonia nro 8 (Sibelius)

text: Sibelius oli työnsä suhteen epävarma ja masentuneisuuteen taipuvainen, joten tällainen käytös ei olisi ollut ennalta arvaamatonta. Jotkut uskoivat, että poltetut nuotit olivat varhaisempi luonnos viidennestä sinfoniasta tai pidempi versio Karelia-sarjasta, mutta nämä käsikirjoitukset löydettiin myöhemmin.


title: Sinfonia nro 8 (Sibelius)

text: Kuitenkin vielä 1950-luvulla Jean Sibelius totesi, että kahdeksas sinfonia on valmis luonnoksena. Kansallisarkistoon tallennettua aineistoa läpi käyneet tutkijat ovat löytäneet sieltä aineistoa ja rekonstruoineet katkelmia, joiden oletetaan kuuluvan kahdeksannen sinfonian luonnoksiin.


title: Sinfonia nro 8 (Sibelius)

text: Nors Josephson on ollut sitä mieltä, että koko sinfoniakin olisi mahdollista konstruoida, mutta Timo Virtanen on torjunut ajatuksen. Hän on kirjoittanut katkelmia puhtaaksi, ja Helsingin kaupunginorkesteri on John Storgårdsin johdolla kokeillut niiden soittamista. Paul Voigtin jäämistöstä siirtyi mahdollisesti pahvilaatikollinen nuotteja Anni Kemppaiselle, mutta niiden kohtalosta ei ole tietoa. Nuotteja ei ole löytynyt, mutta Kemppaisen jäämistöstä löytyi yllättäen muutamia kiinnostavia kirjeitä, kun tämän pojantytär lehtikirjoituksen herättämänä ryhtyi tutkimaan papereita.


title: Sinfonia nro 8 (Sibelius)

text: Sibelius ei puhunut sinfoniasta lehtimiehille, mutta hän kertoi sinfoniasta kollegoilleen ja ystävilleen. Nämä lausunnot ovat kuitenkin ristiriitaisia. Joidenkin mukaan kaksi osaa oli kirjoitettu valmiiksi, joidenkin mukaan Sibeliuksella oli vain mielikuva teoksesta. Jopa 1950-luvulla, pitkän aikaa sen jälkeen kun teosta väitettiin valmiiksi ja tuhotuksi, Sibelius sanoi, että kahdeksas sinfonia oli työn alla. Joka tapauksessa teos katosi hänen mukanaan.


title: Sinfonia nro 8 (Sibelius)

text: Lyhyitä otteita teoksen hahmotelmista on säilynyt seitsemännen sinfonian marginaaleissa, ja muutamia pieniä luonnoksia on löytynyt Helsingin yliopiston kirjastosta.


title: Sinfonia nro 8 (Sibelius)

text: Aino Sibeliuksen mukaan "Surusoitto" (op. 111 nro 2) pohjautuu 8 sinfoniaa varten sävellettyyn materiaaliin. Vuonna 2011 tutkija Timo Virtanen kirjoitti puhtaaksi musiikkikatkelmia, joiden arveltiin olevan peräisin kahdeksannen sinfonian luonnoksista. Helsingin kaupunginorkesteri esitti katkelmat, ja äänitteet julkaistiin "Helsingin Sanomain" internet-sivuilla. Sittemmin myös levy-yhtiö BIS on levyttänyt ja julkaissut katkelmat Sibelius-levyllä. Levytyksessä teoksen nimenä on "Four Orchestral Sketches".


title: Ensimmäinen Bulgarian valtakunta

text: Ensimmäinen Bulgarian valtakunta oli keskiaikainen valtio, joka perustettiin vuonna 681 ja lakkasi olemasta 1018, kun se liitettiin Bysanttiin. Valtion nimi oli alusta asti Bulgaria, ja se oli aikansa merkittävimpiä sotilasmahteja. Laajimmillaan se ulottui Budapestistä Mustallemerelle ja Dnepr-joelta Adrianmerelle. Kristinuskoon kääntymisen jälkeen Bulgariasta tuli slaavilaisen maailman kulttuurillinen keskus, mikä vahvistui kyrillisten kirjainten kehittämisen myötä. Laajimman kokonsa valtakunta saavutti ensimmäisen tsaarinsa, vuosina 893–927 hallinneen Simeon I:n johdolla.


title: Ensimmäinen Bulgarian valtakunta

text: Valtakunnan pääkaupunki vaihtui usein. Se oli ensin Pliska (vuosina 681–893), sitten Preslav (893–972), sen jälkeen Skopje nykyisessä Makedoniassa (972–992) ja viimeisenä Ohrid (992–1018). Bysantin valtakunnan vallan jälkeen Bulgarian valtakunta itsenäistyi uudelleen toisena Bulgarian valtakuntana.


title: Ensimmäinen Bulgarian valtakunta

text: Alkuperäiset bulgaarit olivat turkkilaista kieltä puhuva kansa, jotka jo slaaveihin sekoittuneina ylittivät Tonavan Bysantin valtakunnan alueelle kaani Asparuhin johdolla vuonna 680 ja seuraavana vuonna perustettiin Bulgaria, jonka pääkaupungiksi tuli Pliska lähellä nykyistä Shumenin kaupunkia. Suhteet Bysanttiin rauhoittuivat kun Bysantti luovutti osan Traakiasta Bulgarialle vuonna 716. Tämän jälkeen Bulgaria taisteli Bysantin puolella muun muassa arabeja vastaan ja laajensi alueitaan lähes vuosisadan ajan. 700-luvun puoliväliin mennessä Bulgariaan oli liitetty myös alueita eteläisestä Romaniasta ja Ukrainasta. Tämän jälkeen valtakunnan laajenemissuunta kohdistui lounaaseen ja luoteeseen. Avaarien kuningaskunnan luhistuminen mahdollisti rajan vetämisen Tiszajoelle. Vuosisadan lopulla Bulgariaan liitettiin myös osia Makedoniasta, mutta toisaalta se myös menetti joitakin alueitaan Traakiassa Bysantille.


title: Ensimmäinen Bulgarian valtakunta

text: Vuosina 803–14 hallinnut kaani Krum aloitti sodankäynnin Bysanttia vastaan. Vuoden 811 aikana Bulgaria saavutti useita voittoja, joihin lukeutui esimerkiksi nykyisen Sofian valtaus ja keisari Nikeforos I:n tappaminen Pliskan taistelussa. Nikeforoksesta tuli ensimmäinen taistelussa kuollut Bysantin keisari lähes viiteensataan vuoteen ja Krum käytti sittemmin hänen hopealla koristeltua pääkalloaan juomakuppina. Krumin seuraaja Omurtag solmi rauhan Bysantin kanssa saaden haltuunsa Tundjan laakson ja myöhemmin Singidunumin eli nykyisen Belgradin. 800-luvun alkupuolella Bulgaria käytti edelleen hyväkseen Bysantin heikkoutta leviten edelleen Makedoniaan ja eteläiseen Albaniaan. Omurtag myös kehitti Krumin luomaa lakijärjestelmää ja jälleenrakensi vuoden 811 sodassa poltetun Pliskan.


title: Ensimmäinen Bulgarian valtakunta

text: Kristinusko saapui Bulgariaan Boris I:n valtakaudella, joka teki siitä valtakunnan uskon. Syitä kääntymiselle oli monia ja ne olivat sekä sisä- että ulkopoliittisia. Kristinuskon myötä Bulgaria alettiin ottaa vakavasti muiden Euroopan valtioiden taholta ja se myös vähensi eroa bulgaarien ja jo aiemmin kristinuskoon kääntyneiden alueen slaavien välillä. 800-luvun loppupuolella syntyi myös kyrilliset aakkoset, mikä puolestaan taas johti bulgarialaisen kirjallisuuden syntymiseen. Sen käyttöönotto esimerkiksi kirkoissa esti maan kreikkalaistumisen.


title: Ensimmäinen Bulgarian valtakunta

text: Simeon Suuri (893–927) siirsi Bulgarian pääkaupungin Pliskasta Preslaviin. Hän myös soti valtakautensa alussa Bysanttia vastaan laajentaen Bulgariaa käsittämään suurimman osan Serbiaa ja Montenegroa. Hän myös piiritti Konstantinopolin peräti kahdesti, joutuen viimeisellä kerralla vetäytymään vasta madjaarien uhan takia. Simeonin valtakautta pidetään myös ensimmäisen valtakunnan taiteen ja kirjallisuuden kultakautena.


title: Ensimmäinen Bulgarian valtakunta

text: Simeonia seurasi vallassa hänen toiseksi vanhin poikansa Petûr vuonna 927 ja hän oli vallassa aina vuoteen 970 saakka. Bulgaria jatkoi sodankäyntiä hänen valtakaudellaan, mutta sodan luonne oli muuttunut puolustukseksi madjaareja vastaan. Myös valtakunnan sisällä oli ongelmia etenkin sen eteläosissa. Sodankäynti heikensi Bulgariaa merkittävästi. Kirkkokin kärsi ongelmista etenkin bogolismin leviämisen myötä. Sen oppeihin kuului muun muassa kaikkien valtion instituutioiden pitäminen pahoina ja valtion menoihin osallistumisen kieltäminen. Oppi herätti kannatusta etenkin alempien yhteiskuntaluokkien keskuudessa. 900-luvun loppupuoli olikin nopean heikentymisen aikaa ja vuonna 971 Bysantti valloitti maan pääkaupungin Preslavin. Pääkaupunkia siirrettiin tämän jälkeen useaan kertaan, kunnes se asetettiin Ohridiin. Bulgaria koki kuitenkin vielä lyhyen nousukauden Samuilin valtakaudella 997–1014, jolloin se valloitti takaisin menettämiään alueita. Lopullinen tappio tuli kuitenkin vuonna 1014, kun bulgarialaiset hävisivät raskain tappioin Kleidionin taistelun Bysanttia vastaan Belassitsa-vuoren lähellä. Tarinan mukaan Bysantin tuolloinen keisari Basileios II otti tuhansia vankeja ja sokaisi näistä suurimman osan jättäen vain joka sadannen johdattamaan sokaistut toverinsa bulgrilaisten puolelle. Nähtyään sotajoukkonsa kohtalon Samuil sai sydänkohtauksen ja kuoli samana vuonna.


title: Ensimmäinen Bulgarian valtakunta

text: Samuilin kuoleman jälkeen valtaan nousi hetkeksi hänen poikansa Gabriel Radomir, mutta Samuilin veljenpoika Ivan Vladislav murhasi tämän vuonna 1015 ja sai kruunun itselleen jatkaen edelleen sotaa Bysanttia vastaan. Tässä vaiheessa monet bulgarialaisetkin olivat jo tosin loikanneet Bysantin puolelle. Vladislavkin kärsi lopullisen tappion vuonna 1018 Dyrrhachiumissa eli nykyisessä Durrësissa, Albaniassa. Viimeisetkin bulgarialaiset antautuivat ja Basileios liitti valtakunnan alueet Bysanttiin aina Tonavalle saakka. Saavutuksistaan Basileios sai lisänimen "Bulgaroktonos", eli "Bulgaarintappaja".


title: Ensimmäinen Bulgarian valtakunta

text: Bysantin valtakunnan vaikutus ensimmäisessä Bulgarian valtakunnassa oli suuri. Sekä valtion että kirkon hallinto, että myös verojärjestelmä oli samankaltainen Bysantin vastaavien järjestelmien kanssa. Bulgariassa myös käytettiin pääasiassa bysanttilaista valuuttaa. Bysantti vaikutti myös jopa hallinnon, kaupan ja julkisen elämän sanastoissa. Toisaalta ensimmäinen valtakunta muodosti myös yhtenäisen bulgarian kielen ja sulautti alkuperäiset bulgaarit ja alueen slaavit muodostaen bulgarialaisten kansan samaan tapaan, kuin englantilaiset muodostuivat normanneista ja anglosakseista. Valtakunta jäi kuitenkin yllättävän takapajuiseksi ja se ei esimerkiksi koskaan perustanut omaa laivastoaan.


title: Miguel Najdorf

text: Miguel Najdorf (oik. Mendel (Mieczysław) Najdorf; 15. huhtikuuta 1910 – 4. heinäkuuta 1997) oli puolanjuutalaissyntyinen argentiinalainen shakin suurmestari. Hänet tunnetaan parhaiten sisilialaisen puolustuksen Najdorf-muunnelmastaan.


title: Miguel Najdorf

text: Najdorf syntyi Grodzisk Mazowieckiissa Varsovan lähellä Puolassa. Hän kuoli Málagassa, Espanjassa.


title: Das ist nicht die ganze Wahrheit...

text: Das ist nicht die ganze Wahrheit... on Die Ärzten neljäs studioalbumi, joka julkaistiin 7. elokuuta 1988. Albumi oli yhtyeen ensimmäinen, joka sijoittui Saksassa top-10-listalle. Yhtye päätti albumin julkaisun jälkeen pitää viimeisen kiertueensa ennen yhtyeen lopettamista.


title: Das ist nicht die ganze Wahrheit...

text: Albumilla on kolmentoista varsinaisen kappaleen lisäksi yksi piilotettu kappale nimeltä "♀". Albumin kappaleista "Ich ess' Blumen", "Westerland" ja "Bitte bitte" julkaistiin singleinä.


title: Helmut Braselmann

text: Helmut Braselmann (18. syyskuuta 1911 – 23. tammikuuta 1993) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Braselmann pelasi turnauksessa kaksi ottelua.


title: Matamata

text: Matamata voi tarkoittaa seuraavia asioita:


title: Willibald Kreß

text: Willibald Kreß (13. marraskuuta 1906 Frankfurt am Main − 27. tammikuuta 1989) oli saksalainen jalkapallomaalivahti ja -valmentaja.


title: Willibald Kreß

text: Seurauransa aikana Kreß pelasi maalivahtina Rot-Weiß Frankfurtissa, FC Mulhousessa ja Dresdner SC:ssa. Dresdenissä hän voitti Bundesliiga-mestaruuden vuosina 1943 ja 1944.


title: Willibald Kreß

text: Saksan maajoukkueessa Kreß pelasi 16 ottelua vuosina 1929−1934. Hän päätti maajoukkueuransa vuoden 1934 MM-kilpailuihin, joissa hän pelasi kolme ottelua, ja Saksa sijoittui kolmanneksi.


title: Willibald Kreß

text: Pelaajauransa jälkeen Kreß toimi kakkosvalmentajana Wuppertaler SV:ssa, FSV Frankfurtissa ja VfB 1900 Gießenissä.


title: Pohjoiskalotin Harmonikkamestaruuskilpailut

text: Pohjoiskalotin avoin viihdeharmonikkamestaruuskilpailu järjestetään joka vuosi heinäkuussa Torniossa ja Haaparannassa järjestettävän Rajasoitto-tapahtuman yhteydessä.


title: SPHA-T

text: SPHA on fiktiivinen asejärjestelmä, joka esiintyy George Lucasin Tähtien sota -elokuvasarjassa. SPHA esiintyy -elokuvassa, jossa se tuhoaa Geonosiksen taistelussa Kauppaliiton aluksia.


title: SPHA-T

text: SPHA:n valmisti Rothanan raskas konepaja. Se on 140,2 metriä pitkä ja 20,6 metriä korkea. Sen huippunopeus on 35 kilometriä tunnissa.


title: SPHA-T

text: SPHA:sta on neljä mallia SPHA-T,SPHA-I,SPHA-V ja SPHA-C.


title: SPHA-T

text: SPHA:n eri versioiden pääaseet:


title: SPHA-T

text: Kaikissa SPHA malleissa on pää aseen lisäksi kaksitoista jalkaväen torjunta blasteriä. Miehistö: viisitoista pakollista miehistönjäsentä ja kymmenen tykkimiestä. Matkustajat:kolmekymmentä kloonisotilasta.


title: Citycon

text: Citycon Oyj on suomalainen kiinteistösijoitusyhtiö, joka on erikoistunut kauppakeskuksien omistamiseen, hallinnointiin sekä kehittämiseen. Yhtiön omistuksessa tai hallinnassa on useita kymmeniä kauppakeskuksia Pohjois-Euroopassa. Yhtiön hallinnoiman kiinteistöomaisuuden käypä arvo oli vuoden 2017 lopussa noin 4,5 miljardia euroa.. Citycon Oyj on listattu NASDAQ OMX Helsingin pörssiin vuodesta 1988 lähtien. Cityconilla on investointitason luottoluokitukset Standard & Poor’s:lta (BBB) ja Moody’s:lta (Baa2).


title: Citycon

text: Cityconin tämänhetkisen strategian mukaisesti Cityconin kauppakeskukset sijaitsevat kaupunkimaisissa ympäristöissä lähellä asiakkaiden koteja ja työpaikkoja. Kauppakeskuksiin on hyvät julkiset liikenneyhteydet ja ne sijaitsevat lähellä terveyspalveluja ja kunnallisia toimintoja.


title: Citycon

text: Citycon on EPRA:n (European Public Real Estate Association) jäsen.


title: Citycon

text: Citycon omistaa tai johtaa kaikkiaan 31 kauppakeskusta, joista 16 Norjassa, 13 sijaitsee Suomessa, kahdeksan Ruotsissa, kaksi Virossa ja kaksi Tanskassa. Vuosina 2011–2014 Citycon hallinnoi omistamiensa kauppakeskusten lisäksi Helsingin Galleria Esplanadia (ent. Kämp Galleria).


title: Citycon

text: Kista Galleria on Cityconin ja Canada Pension Plan Investment Boardin (CPPIB) yhteisomistuksessa. Kummankin osapuolen osuus on 50 %.


title: Matteo Carrara

text: Matteo Carrara (s. 25. maaliskuuta 1979 Alzano) on italialainen maantiepyöräiijä. Hän aloitti ammattilaisuransa vuonna 2001 Colpack-Astro-joukkueessa. Kaudeksi 2003 hän siirtyi De Nardi-Colpack -talliin. Kaudella 2004 hän kipaili Lampre-joukkueessa ja seuraavaksi kaudeksi hän siirtyi Barloworld-Valsir-talliin, mutta palasi kaudeksi 2006 Lampreen. Kauden 2007 hän ajoi Unibet.com-tallissa ja kauden 2008 belgialaisessa Quick·Step - Innergetic -joukkueessa. Ammattilaisuransa viimeiset vuodet 2008–2012 hän edusti Vacansoleil-tallia.


title: Laihdutusleikkaus

text: Bariatriset leikkaukset ovat eri menetelmillä suoritettavia kirurgisia toimenpiteitä, joiden tarkoituksena on vähentää syödyn ravinnon määrää tai estää sen imeytymistä. Tämä tavoite voidaan saavuttaa joko mahalaukun ohitusleikkauksella tai ns. gastroplastisella eli pantaleikkauksella. Rasvaimu ja muut rasvakudoksen poistamiseen käytetyt menetelmät eivät siis kuulu varsinaisten bariatristen leikkausten piiriin. Yleisesti bariatrisista leikkauksista käytetään nimitystä laihdutusleikkaus tai lihavuusleikkaus.


title: Laihdutusleikkaus

text: Bariatrisia leikkauksia suoritetaan henkilöille, jotka kärsivät sairaalloisesta ylipainosta (painoindeksi yli 40) ja joilla ruokavaliohoito ja fyysisen aktiivisuuden lisääminen eivät ole tuottaneet haluttua vaikutusta ruumiinpainossa. Useimmat leikkauksen läpikäyvät henkilöt kärsivät lisäksi vakavista lihavuuteen liittyvistä liitännäissairauksista, kuten tuki- ja liikuntaelimistön ongelmista, korkeasta verenpaineesta, tyypin 2 diabeteksesta, metabolisesta oireyhtymästä ja/tai sydän- ja verenkiertoelimistön sairauksista. Mikäli liitännäissairaudet ovat erityisen vakavia, leikkaukseen pääsyn rajana voidaan käyttää myös painoindeksiä 35. Lisäksi tarvitaan lääkärin arvio siitä, että henkilö pystyy todennäköisesti noudattamaan toimenpiteen jälkeen välttämättömiä syömisrajoitteita. Ahmimishäiriöistä kärsiville leikkauksia ei ilman painavia syitä suoriteta, sillä ylensyöminen toimenpiteen jälkeen voi aiheuttaa voimakkaita komplikaatioita.


title: Laihdutusleikkaus

text:
Toimenpide halutun vaikutuksen aikaansaamiseksi voidaan suorittaa jollakin seuraavista tavoista:
Gastroplastiassa eli ns. pantaleikkauksessa mahalaukun ympärille asetetaan panta, joka sulkee osan mahalaukusta pienentäen näin mahalaukun tilavuutta ja estäen henkilöä syömästä suuria kerta-annoksia kylläisyyden tunteen syntyessä entistä pienemmillä ruoka-annoksilla. Panta voidaan asettaa vertikaalisesti (pystysuoraan) tai horisontaalisesti (vaakasuoraan]. Toimenpide suoritetaan tähystystoimenpiteenä, joten se on operaationa riskittömämpi ja toipuminen nopeampaa kuin avoleikkauksissa (esimerkiksi mahan ohitusleikkaus). Toimenpide kestää tyypillisesti 3-4 tuntia, ja useimmat potilaat kotiutuvat seuraavana päivänä. Mahalaukun ympärille asetettavan pannan koko on säädeltävissä, sillä pantaan on kiinnitetty ohut letku, jonka toinen pää tuodaan vasempaan kylkeen tai rintalastan läheisyyteen aivan ihon alle. Pannan sisälle voidaan lisätä fysiologista suolaliuosta neulalla ihon läpi, ja samaten pantaa voidaan löysätä suolaliuosta poistamalla.
Mahalaukun ohitusleikkauksessa mahalaukku jaetaan kahtia pieneen yläosaan ja huomattavasti suurempaan alaosaan, minkä jälkeen kumpikin osa yhdistetään ohutsuolen eri kohtiin jollakin useammasta vaihtoehtoisesta menetelmästä. Mahan ohitusleikkauksia on suoritettu ylipainon hoidossa varsinkin Yhdysvalloissa jo 50 vuoden ajan, ja siitä onkin tullut eräänlainen standardi baratrisille leikkauksille, joskin uudempi hoitomuoto gastroplastia on tullut 2000-luvulla yhä suositummaksi. Ohitusleikkauksista on siis olemassa kokemusta ja tutkimustietoa huomattavasti pidemmältä ajalta kuin gastroplasioista, mutta koska toimenpide suoritetaan avoleikkauksena, sen haittapuolena on yleensä gastroplastiaa pidempi toipumisaika. Nykyään vatsalaukun ohitusleikkaus, eli gastric by-pass leikkaus, tehdään tähystysleikkauksena. Sen kesto on käytännössä reilu tunti. Toipumiseen osastolla menee potilaasta riippuen 3-4 päivää. Tämän jälkeen syöminen aloitetaan nesteenä, sitten soseena ja lopuksi jatketaan normaalilla ruoalla. Syömisen määrä laskee radikaalisti. Ruoka-annos on 2-3 dl. Leikkaus ei yksistään tehoa lihavuuteen. Lisäksi vaaditaan omaa aktiivisuutta liikuntaan ja syömisen tarkkailua loppuelämän.


title: Laihdutusleikkaus

text: Aiemmin bariatrisina leikkauksina on suoritettu jokin verran muun muassa sappi/haimaleikkauksia ja ohutsuolen ohitusleikkauksia, joiden tarkoituksena on estää ravintoaineiden imeytyminen elimistöön. Tämäntyyppisiä leikkauksia tehdään kuitenkin nykyisin vain hyvin vähän tai ei lainkaan, sillä niihin liittyy riskejä johtuen muun muassa mahdollisista sappikomplikaatioista ja ravitsemuksellisista ongelmista.


title: Laihdutusleikkaus

text: Pisimmät seurantatutkimukset bariatristen leikkausten hyödyistä ulottuvat 10 vuoteen leikkauksen jälkeen. Eri puolilla maailmaa (mm. Ruotsissa, Australiassa ja Yhdysvalloissa) suoritetut seurantatutkimukset osoittavat bariatristen leikkausten tuottavan 2-3 vuodessa huomattavan painon alenemisen, joka on suurempi ja ennen kaikkea pysyvämpi kuin muilla laihdutuskeinoilla saavutetut tulokset. Tutkimuksesta riippuen leikkauksessa olleiden henkilöiden paino on vielä 10 vuotta leikkauksen jälkeenkin noin 25 % lähtöpainoa alempi. Tutkimuksissa on seurattu myös lihavuuden liitännäissairauksien esiintyvyyttä, ja havaittu leikkauksen vähentävän merkittävästi muun muassa riskiä sairastua tyypin 2 diabetekseen. Myös kokonaiskuolleisuus, samoin kuin kuolleisuus sydän- ja verisuonisairauksiin ja diabetekseen, on leikkauksen läpikäyneiden keskuudessa merkittävästi verrokkiryhmää pienempi.


title: Laihdutusleikkaus

text:
Potilastyytyväisyys on useimmissa tutkimuksissa todettu melko korkeaksi. Leikkauksen jälkeen henkilö saavuttaa kylläisyyden tunteen pienemmillä ruoka-annoksilla eikä siis kärsi tavanomaiseen laihduttamiseen liittyvästä näläntunteesta.Jotkut leikatut kylläkään eivät pääse eroon näläntunteesta. Mahalaukun kokoa rajoittavat toimenpiteet eivät vaikuta ravintoaineiden imeytymiseen, joten terveellistä ja monipuolista ravintoa nauttimalla ravintosuositusten mukaisten päivittäisannosten saaminen kaikkien ravintoaineiden osalta on täysin mahdollista.
Bariatrinen leikkaus on useimpien asiantuntijoiden mielestä myös kansantaloudellisesti varsin kannattava sijoitus. Leikkausten lasketaan maksavan itsensä takaisin muutamassa vuodessa terveydenhuoltopalvelujen ja lääkityksen tarpeen vähentyessä. Taloudellisten säästöjen ohella myös potilaan elämänlaadun koheneminen on huomattava.


title: Laihdutusleikkaus

text: Bariatrinen kirurgia ei ole kuitenkaan vähentänyt Yhdysvalloissa leikkauksen jälkeisiä terveydenhuollon kustannuksia kuuden vuoden ajanjaksolla. Leikatut ovat muita useammin sairaalahoidossa ruoansulatukseen liittyvien diagnoosien takia, joista suuri osa liittyy leikkauksen komplikaatioihin.


title: Laihdutusleikkaus

text: Kaikkiin kirurgisiin operaatioihin liittyy riskejä ja niin myös bariatrisiin leikkauksiin. Bariatrisiin leikkauksiin liittyvä kuolleisuus on kuitenkin varsin alhainen (0,2 %). Joissakin tapauksissa pantaleikkauksen tekeminen tähystystoimenpiteenä ei onnistu: tällöin leikkaus useimmiten suoritetaan loppuun avoleikkauksena. Mahdollisista leikkauksen jälkeisistä komplikaatioista yleisin on ns. dumping-oireyhtymä, joka johtuu ruokasulan liian nopeasta siirtymisestä ohutsuoleen ja ilmenee muun muassa ripulina, oksenteluna ja muina oireina. Leikkauksen jälkeen on esiintynyt myös reaktiivista hypoglykemiaa, jossa verensokeri nousee korkealle ja romahtaa reilusti alle normaalirajan, ihmisillä, jotka eivät sairasta diabetesta.


title: Laihdutusleikkaus

text: Vuonna 2007 Suomessa tehtiin noin 120 sairaalloisen ylipainon hoitoon tarkoitettua kirurgista toimenpidettä. Määrä on huomattavasti alempi kuin esimerkiksi Ruotsissa, joka on pitkään ollu bariatristen leikkausten edelläkävijämaa (noin 2 000 leikkausta vuosittain). Leikkauksia suorittavat keskussairaalat Porissa, Lahdessa, Kuopiossa, Oulussa, Turussa, Seinäjoella, Vaasassa ja Rovaniemellä. Pääkaupunkiseudulla leikkaukset on keskitetty Peijaksen sairaalaan Vantaalle.


title: Michael McDonald (näyttelijä)

text: Michael James McDonald (s. 31. joulukuuta 1964) on yhdysvaltalainen näyttelijä ja koomikko, joka tunnetaan parhaiten komediasarjasta Mad Tv. Hän liittyi ohjelman näyttelijäkastiin vuonna 1998 ja lähti ohjelmasta kymmenennen kautensa jälkeen, vuonna 2008. Hän on sarjassa pisimpään näytellyt näyttelijä ja hän on luonut joitakin ohjelman tunnetuimmista hahmoista.


title: Michael McDonald (näyttelijä)

text: McDonald aloitti Mad Tv:ssä sarjan neljännellä kaudella. Hän näytteli sarjassa hahmoja, joista tuli hyvin tunnettuja, esimerkiksi Stuart Larkin ja Rusty Miller. Michael imitoi monia kuuluisuuksia kuten esimerkiksi Dr. Phil, Simon Cowell, Adam West ja Ozzy Osbourne. Hän myös teki sivuroolin kaikissa Austin Powers- elokuvissa. McDonald tekee myös paljon äänirooleja.


title: Siniša Gogić

text: Siniša Gogić (s. 20. lokakuuta 1963 Niš, Jugoslavia) on Kyprosta edustanut serbialainen jalkapallovalmentaja ja entinen pelaaja. Kesäkuusta 2012 lähtien hän on toiminut kreikkalaisen Ergotelisin päävalmentajana.


title: Siniša Gogić

text: Hän lopetti pelaamisen vuonna 2002 viimeisenä seuranaan Olympiakos Nikosia. Hän kuului vuosina 1994–1999 Kyproksen jalkapallomaajoukkueeseen ja teki kahdeksan maalia 37. ottelussa. Hän aloitti uransa vuonna 1982 liittymällä syntymäkaupunkinsa FK Radnički Nišisiin. Sen jälkeen kun hän pelasi viisi vuotta FK Radnički Nišissa, hän liittyi toiseen serbialaiseen joukkueeseen, FK Radiin. Myöhemmin hän on edustanut kyproslaista APOEL:a, Anorthosis Famagustaa ja kreikkalaista Olympiakosia. Hän pääsi pelaamaan Mestarien liigaa kaudella 1998–1999 edustaessaan Olympiakosia. Joukkue voitti lohkonsa, jossa oli mukana suurseurat FC Porto ja Ajax Amsterdam. Gogić viimeisteli useat Olympiakosin maalit, mutta kreikkalaisjoukkue joutui tyytymään neljännesvälierissä häviöön.


title: Siniša Gogić

text: Peliuransa jälkeen Gogić on toiminut valmentajana Olympiakosin juniorijoukkueessa. Vuonna 2007 hän toimi kyproslaisen Apollon Limassolin päävalmentajana. Syyskuussa 2008 hän siirtyi Cedomir Janevskin apuvalmentajaksi Belgradin Punaiseen tähteen. Janevskin erottua tehtävistään toukokuussa 2009 Gogić nousi seuran päävalmentajaksi.


title: Siniša Gogić

text: Gogićin pesti Belgradissa jäi lyhyeksi, sillä hän siiryi jo kesäkuussa kreikkalaisen Panetolikosin päävalmentajaksi. Hän toimi tehtävässä helmikuuhun 2010 saakka, kunnes siirtyi kiinalaisen Shenzhen Rubyn päävalmentajaksi. Shenzhen sijoittui hänen johdollaan Kiinan Superliigassa sijalle 12. Kaudella 2011/12 hän valmensi Olympiakosin juniorijoukkuetta.


title: Siniša Gogić

text: Kesäkuussa 2012 Gogićista tuli Kreikan Superliigasta pudonneen Ergotelisin päävalmentaja.


title: Pekka Peltokallio

text: Pekka Samuel Peltokallio (21. tammikuuta 1926 Ylistaro – 19. heinäkuuta 2017 Espoo) oli suomalainen lääkäri ja professori.


title: Pekka Peltokallio

text: Peltokallion vanhemmat olivat rovasti Jussi Heikki Peltokallio ja Sylvi Elisabeth Heikinheimo ja puoliso vuodesta 1954 Kerttu Mirjami Kuronen. Peltokallio tuli ylioppilaaksi 1944 ja valmistui lääketieteen lisensiaatiksi 1953. Uransa alkuvuosina hän työskenteli lääkärinä Etelä- ja Keski-Suomessa. Hän oli Helsingin yliopiston dosentti 1969–1975 ja sen jälkeen kirurgian apulaisprofessori 1975–1993. Peltokallio tutki varsinkin urheilulääketiedettä ja urheilukirurgiaa. Hän toimi Suomen urheilulääkäriyhdistyksen puheenjohtajana 1969–1972 ja Suomen edustajana alan kansainvälisessä järjestössä International Federation of Sports Medicine (FIMS) 1962–1969.


title: Niko Hoikkala

text: Niko Hoikkala (s. 9. tammikuuta 1991 Valkeakoski) on suomalainen jalkapalloilija, joka edustaa Veikkausliigan FC Hakaa. Hän pelaa numerolla 13 ja on 17-vuotias. Lukiossa ja FC Hakan puolustuspäässä hääräävä Hoikkala on saanut peliaikaa ainoastaan Liigacupissa, kuudessa ottelussa. Hän sai FC Hakalta kolmevuotisen sopimuksen huhtikuussa 2008.


title: Bent Larsen

text: Jørgen Bent Larsen (4. maaliskuuta 1935 Thisted, Tanska – 9. syyskuuta 2010 Buenos Aires, Argentiina) oli tanskalainen shakin suurmestari ja yksi kaikkien aikojen vahvimpia pohjoismaalaisia pelaajia.


title: Bent Larsen

text: Hän oli kuusinkertainen shakin Tanskan mestari ja voitti pohjoismaiden mestaruuden 1955 ja 1973. Hän voitti kolme alueidenvälistä turnausta (Amsterdam 1964, Sousse 1967 ja Biel/Bienne 1976) ja osallistui MM-ehdokasturnauksiin neljä kertaa (1965, 1968, 1971 ja 1977). Larsen voitti kymmeniä kansainvälisiä turnauksia urallaan ja palkittiin ensimmäisellä shakin Oscarilla vuonna 1967.


title: Bent Larsen

text: Bent Larsen oli myös tunnustettu shakkikirjailija. Shakkiavaus 1. b3 on tunnettu nimellä Larsenin avaus, jolla mestari hävisi kuuluisan pelin Boris Spasskia vastaan.


title: Ferdinand Kiefler

text: Ferdinand Kiefler (4. elokuuta 1913 – 13. tammikuuta 1945) oli itävaltalainen käsipalloilija ja olympiamitalisti. Hän oli mukana Itävallan hopeaa voittanessa joukkueessa Berliinin olympialaisissa 1936. Kiefler pelasi turnauksessa neljä ottelua.


title: Mirnyi

text: Mirnyi () voi tarkoittaa:


title: Ulrike Holzner

text: Ulrike Holzner (s. 18. syyskuuta 1968) on entinen saksalainen rattikelkkailija, olympiamitalisti.


title: Ulrike Holzner

text: Holzner saavutti hopeaa vuoden 2002 olympialaisista Salt Lake Citystä kahden naisen kelkassa yhdessä Sandra Prokoffin kanssa. Seuraavana vuonna hän saavutti samasta lajista niin ikään hopeaa Prokoffin kanssa Winterbergin MM-kilpailuissa.


title: Lämmönsiirtymiskerroin

text: Lämmönsiirtymiskerroin (tunnus "h" tai "α") kuvaa, miten paljon tehoa siirtyy pinta-alaa kohti, kun pinnan ja väliaineen välillä on tietty lämpötilaero. Lämpötilaero on tässä väliaineen ja pinnan (esimerkiksi lämpöpatterin) lämpötilojen ero. Mitä suurempi kerroin on, sitä paremmin lämpö siirtyy. SI-järjestelmän mukaisesti lämmönsiirtymiskertoimen yksikkö on wattia kelviniä ja neliömetriä kohti eli "W/(K•m²)".


title: Kiki Strike ja tehtävä Varjokaupungissa

text: Kiki Strike ja tehtävä Varjokaupungissa ("Kiki Strike: Inside the Shadow City", 2006) on yhdysvaltalaisen Kirsten Millerin kirjoittama nuorten fantasiaromaani, joka aloittaa New Yorkiin sijoittuvan "Kiki Strike" -sarjan.


title: Kiki Strike ja tehtävä Varjokaupungissa

text: Kirjoja rakastava Ananka Fishbein on romaanin minä-kertoja. Kirjan alussa Anankan lähipuistoon räsähtää meteoriitin tapainen. Tapausta tutkiessaan hän päätyy maanalaiseen valtakuntaan. Hän tutustuu salaperäiseen tyttöön, joka myöhemmin aloittaa opiskelun samassa koulussa. Tytön nimi on Kiki Strike, ja lopulta he ystävystyvät. Kiki kutsuu Anankan salaiseen tyttöryhmäänsä, jonka päämääränä on pelastaa maanalainen Varjokaupunki.


title: Kiki Strike ja tehtävä Varjokaupungissa

text: Romaani rikkoo perinteisiä sukupuolirooleja muun muassa antamalla tytöille totuttua laajempia kykyjä esimerkiksi tietotekniikassa.


title: Kiki Strike ja tehtävä Varjokaupungissa

text: Sarjan toinen osa "Kiki Strike: The Empress's Tomb" on ilmestynyt englanniksi vuonna 2007.


title: Jeffrey Walker (näyttelijä/ohjaaja)

text: Jeffrey Walker (10. heinäkuuta 1982 Melbourne) on australialainen näyttelijä ja ohjaaja. Hän on ohjannut muun muassa osan "" -sarjan jaksoista. Suomessa sarjaa on esitetty "Summerissa".


title: Raymond Keene

text: Raymond Dennis Keene OBE (s. 29. tammikuuta 1948) on englantilainen shakin suurmestari, mutta hänet tunnetaan paremmin shakkitapahtumien järjestäjänä, kolumnistina ja kirjoittajana. Hänelle myönnettiin Brittiläisen imperiumin upseerin (OBE) arvo työstään shakin hyväksi vuonna 1985.


title: Õismäe

text: Õismäe on asuinalue () Haaberstin kaupunginosassa Tallinnassa. Sen pinta-ala on 178 hehtaaria ja väkiluku 1 263 henkeä (1.1.2018). Vuoden 2014 alussa asuinalueen väestöstä 70 prosenttia oli virolaisia.


title: Girl Genius

text: Girl Genius on yhdysvaltalaisten Phil ja Kaja Foglion luoma sarjakuva. Tarinan päähenkilö on nuori Agatha Heterodyne, tyttönero keskellä hullujen tiedemiesten ja heidän luomustensa riivaamaa steampunk-henkistä Eurooppaa. Sarjakuvaa ei ole suomennettu.


title: Girl Genius

text: Tekijät itse ovat vältelleet steampunk-nimitystä ja käyttävät sen sijaan käsitettä ”kaasulyhtyfantasia” (), jonka he katsovat paremmin kuvaavan sarjakuvansa maailmaa. Lisäksi Girl Geniuksen alkuaikoina ilmestyi myös "Steampunk"-niminen lehti, johon Fogliot eivät toivoneet sarjakuvansa sekoittuvan.


title: Girl Genius

text: Huhtikuusta 2005 lähtien Girl Genius on ilmestynyt verkkosarjakuvana. Se päivittyy sivu kerrallaan, kolmesti viikossa. Vaikka alkuperäisen lehden ilmestyminen päättyi verkkoon siirtymisen myötä, Fogliot jatkavat kokooma-albumien julkaisua myös verkossa ilmestyneiden uusien jaksojen osalta. Albumien kustantaja on Foglioiden oman Studio Foglio -yrityksen toiminimi Airship Entertainment.


title: Girl Genius

text: Girl Genius on saavuttanut palkintoja muun muassa Web Cartoonists' Choice Awardsista. Esimerkiksi vuonna 2008 se voitti parhaan sarjakuvan, parhaan käsikirjoituksen ja parhaan tapahtumaympäristön palkinnot. Albumisarjan kahdeksas osa "Agatha Heterodyne and the Chapel of Bones" palkittiin vuonna 2009 parhaan sarjakuvatarinan Hugo-palkinnolla. Kyseisessä kategoriassa palkinto jaettiin ensimmäistä kertaa.


title: Girl Genius

text: Sarjakuvaan perustuen on ilmestynyt myös Phil Foglion ja James Ernestin suunnittelema korttipeli "". Peli julkaistiin Cheapass Gamesin kustantamana vuonna 2001.


title: Girl Genius

text: Ajatus Girl Geniuksesta syntyi vuoden 1993 paikkeilla Kaja Foglion selatessa Philin vanhoja luonnoslehtiöitä. Piirrokset viktoriaanistyylisistä koneista saivat Kajan ehdottamaan, että he kehittäisivät sarjakuvan, jossa Phil pääsisi piirtämään sellaisia. Lisäksi he tahtoivat sarjakuvaansa vahvan naispäähenkilön – joka ei kuitenkaan olisi ”etsivä, ninja tai salamurhaaja”. Seuraavat kuusi vuotta Fogliot käyttivät sarjakuvan juonen ja hahmojen kehittelyyn. Aloittaessaan piirtämisen heillä oli jo olemassa karkea mutta johdonmukainen juonikehys koko tarinalle.


title: Girl Genius

text: Girl Genius aloitti neljästi vuodessa ilmestyvänä sarjakuvalehtenä vuonna 2000, mutta huhtikuussa 2005 Fogliot aloittivat tarinan julkaisemisen verkkosarjakuvana. Alkuun Girl Genius ilmestyi verkossa kahtena jatkumona: ”101” esitteli tarinan uusille lukijoille alusta aloittaen, ”Advanced Class” jatkoi siitä, mihin lehtijulkaisu jäi. Heinäkuussa 2007 ”101” tavoitti ”Advanced Classin” aloituskohdan, ja arkistot yhdistettiin yhdeksi koko sarjan kattavaksi jatkumoksi.


title: Girl Genius

text: Girl Genius sijoittuu vaihtoehtohistorialliseen Eurooppaan, jossa ”teollinen vallankumous on paisunut täysimittaiseksi sodaksi”. Tämän ovat saaneet aikaan hullut tiedemiehet ja keksijät, joita kutsutaan Sparkeiksi (’kipinä’). He kykenevät rakentamaan niin valtavia höyryvoimalla toimivia robotteja kuin luomaan Frankensteinin hirviötä muistuttavia, kappaleista kokoon ommeltuja keinotekoisia olentojakin. Robotteja kutsutaan clankeiksi (’kolina’) ja keinotekoisia olentoja constructeiksi (’luomus’).


title: Girl Genius

text: Toisiaan vastaan kilpailevat hullut tiedemiehet pitävät valtaa suurimmassa osassa Eurooppaa, mutta heidät pitää ruodussa maanosaa rautaisella otteella hallitseva paroni Klaus Wulfenbach, poikkeuksellisen voimakas ja vahvatahtoinen Spark. Hänen päälinnoituksensa on Euroopan yllä leijuva jättimäinen ilmalaiva Castle Wulfenbach. Paroni nousi valtaan noin kahdeksantoista vuotta aiemmin kaaoksen keskeltä. Pitkään riehunut sota oli vastikään päättynyt molempien keskeisten osapuolten katoamiseen: sankarillinen Spark-kaksikko Heterodyne Boys lähti kukistamaan koko maailmaa uhannutta salaperäistä Otheria (’muukalainen’) ja katosi. Samoihin aikoihin päättyivät kuitenkin myös Otherin hyökkäykset, joten yleisen uskomuksen mukaan Heterodyne Boys saavuttivat tavoitteensa.


title: Girl Genius

text: Fogliot ovat maininneet ottaneensa vaikutteita muun muassa Jules Vernen ja H. Rider Haggardin teoksista kehitellessään Girl Geniuksen maailmaa.


title: Girl Genius

text: Agatha on kasvanut Adam ja Lilith Clayn kasvattamana Transilvaniassa Beetleburgin kaupungissa. Hän opiskelee Transylvania Polygnostic Universityn arvostetussa opinahjossa, kuitenkin vailla menestystä: yksikään hänen keksinnöistään ei toimi ja häntä vaivaavat alituiset päänsärkykohtaukset. Kaikki muuttuu, kun eräänä päivänä Agathalta varastetaan riipus, jonka hän sai viisivuotiaana Barry-sedältään. Samaan aikaan paroni Wulfenbach saapuu yllättäen Beetleburgiin tarkastuskäynnille poikansa Gilgameshin kanssa, eivätkä kaikki yliopiston rehtorin salaisuudet kestä päivänvaloa."Beetleburg Clank" sisältää alkuperäisen lehtijulkaisun numerot 1–3, "Airship City" numerot 4–6 ja "Monster Engine" numerot 7–9. "Circus of Dreams" sisältää numeroiden 10–13 lisäksi verkkosarjakuvan ”Advanced Classin” jaksot huhtikuun 17. päivästä kesäkuun 24. päivään 2005. "Clockwork Princessistä" alkaen albumit sisältävät yksinomaan verkossa julkaistua materiaalia, lehden lakattua ilmestymästä.


title: Victorianmaa

text: Victorianmaa on alue Etelämantereella rajautuen idässä Rossinmereen ja lännessä Wilkesinmaahan. Sen löysi kapteeni James Clark Ross tammikuussa 1841 ja se nimettiin Yhdistyneen kuningaskunnan kuningatar Viktorian mukaan.


title: Siirtomaavallan purkautuminen Afrikassa

text: Siirtomaavallan purkautuminen Afrikassa eli Afrikan dekolonisaatio oli pääosin toisen maailmansodan jälkeen alkanut prosessi, jossa siirtomaat alkoivat yhä ponnekkaammin vaatia itsenäisyyttään ja eurooppalaiset siirtomaavallat vetäytyivät mantereelta.


title: Siirtomaavallan purkautuminen Afrikassa

text: Euroopan valtiot jakoivat Afrikan ja sen luonnonresurssit Berliinin konferenssissa vuosina 1884–85. Vuoteen 1912 mennessä lähes koko Afrikka oli eurooppalaisten hallussa Liberiaa ja Etiopiaa lukuun ottamatta. Ranska ja Britannia pitivät hallussaan suurimpia alueita, mutta Afrikan-siirtomaita oli myös Saksalla, Espanjalla, Italialla, Belgialla ja Portugalilla. Siirtomaakausi aiheutti afrikkalaisille kulttuureille kauaskantoisia ongelmia, muun muassa maantieteellistä hajaannusta ja poliittista sekä taloudellista alistamista. Lisäksi Afrikan maiden riisto ja häikäilemätön hyväksikäyttö oikeutettiin yleensä ”valkoisen miehen taakalla”.


title: Siirtomaavallan purkautuminen Afrikassa

text: Toisen maailmansodan aikana siirtomaiden asukkaat taistelivat siirtomaaisäntien puolesta tuntematonta vihollista vastaan, mutta heidän itsenäisyydestään ei edes neuvoteltu.


title: Siirtomaavallan purkautuminen Afrikassa

text: Japanin valloitukset Aasiassa aiheuttivat Euroopassa pulaa useista raaka-aineista kuten kumista ja mineraaleista. Syntynyt vaje katettiin lisääntyvällä tuotannolla Afrikassa, mikä hyödytti välillisesti myös siirtomaita itseään. Sukellusvenepartiointi lisääntyi Atlantilla, jolloin raaka-aineiden kuljettaminen laivalla oli yhä riskialttiimpaa. Materiaalien vähentynyt maastavienti auttoi paikallisen afrikkalaisen teollisuuden nousua, ja teollisuuden kasvu taas synnytti uusia kaupunkeja ja kasvatti vanhojen kokoa. Kaupunkiväestön ja teollisuuden kasvu synnytti ammattiyhdistysliikkeen, ja myös lukutaito lisääntyi erityisesti kaupungeissa. Lisääntyvä lukutaitoinen väestö taas loi markkinat itsenäisyyttä vaativalle vapaalle lehdistölle.


title: Siirtomaavallan purkautuminen Afrikassa

text: 1930-lukuun mennessä siirtomaavallat olivat koulineet ja kouluttaneet pienen eliitin afrikkalaisia johtajia, joilla oli länsimainen yliopistokoulutus. Näistä johtajista tuli merkittäviä Afrikan maiden itsenäisyysliikkeiden avainhenkilöitä. Tällaisia keskeisiä nationalisteja olivat esimerkiksi Jomo Kenyatta (Kenia), Kwame Nkrumah, (Ghana), Léopold Sédar Senghor (Senegal) ja Félix Houphouët-Boigny (Norsunluurannikko).


title: Siirtomaavallan purkautuminen Afrikassa

text: Vuonna 1941 Yhdysvaltojen presidentti Franklin D. Roosevelt ja Britannian pääministeri Winston Churchill laativat yhdessä niin kutsutun Atlantin julistuksen, jossa he hahmottelivat liittoutuneiden päämääriä toisessa maailmansodassa sekä sodanjälkeistä maailmaa ja uutta järjestelmää turvallisuuden takaamiseksi. Julistuksen yhtenä osana esitettiin, että kaikille siirtomaille annettaisiin itsehallinto, mutta sodan jälkeen siirtomaille sallittiin demokraattisia hallintomuutoksia ainoastaan paikallistasolla.


title: Siirtomaavallan purkautuminen Afrikassa

text: Egypti ja Etelä-Afrikka olivat itsenäistyneet jo ennen toista maailmansotaa. Muutamat valtiot varsinkin Pohjois-Afrikassa itsenäistyivät 1950-luvulla. Eniten uusia valtiota syntyi vuonna 1960, jolloin muun muassa Ranskan Länsi-Afrikka ja Ranskan Päiväntasaajan-Afrikka jakautuvat lyhyessä ajassa joukoksi uusia itsenäisiä valtioita. Muutaman seuraavan vuoden kuluessa itsenäistyivät muun muassa useimmat entiset brittiläiset siirtomaat. Portugalin entiset siirtomaat sen sijaan itsenäistyivät vasta neilikkavallankumouksen jälkeen 1970-luvulla.


title: Siirtomaavallan purkautuminen Afrikassa

text: Dekolonisaation jälkeistä Afrikkaa ovat vaivanneet poliittinen epävakaus, taloudelliset katastrofit ja voimakas velkariippuvuus. Siirtomaa-ajalta heijastuvia ongelmia ovat aiheuttaneet esimerkiksi (maan)omistukseen ja etnisiin valta-asemiin liittyvät ongelmat. Myös mielivaltaiset entisten siirtomaiden aikaiset rajat, jotka eivät noudata etnisiä rajoja, ovat aiheuttaneet niin sisällissotia, poliittista epävakautta kuin varsinaisia sotia ja rajakahakoita valtioiden välillä. Siirtomaa-ajalla tapahtunut luonnonresurssien ryöstö vaikeuttaa tuotannon monipuolistamista, ja useiden maiden talouden ongelmana on ainoastaan muutamaan siirtomaa-ajan viljelytuotteeseen perustuva ulkomaanvienti. Kuivuus, köyhyys ja nälänhätä sekä sosiaalisten ja taloudellisten instituutioiden puute vaikeuttavat teollistumista, ja epävirallisen talouden osuus on suuri.


title: Siirtomaavallan purkautuminen Afrikassa

text: Myös kylmän sodan ajan suurvaltapolitiikka jätti jälkensä Afrikkaan. Kylmän sodan aikana Neuvostoliitto ja Yhdysvallat lainasivat rahaa Afrikan maille vaikuttaakseen niiden politiikkaan. Lainarahan ehdot olivat hyvin tiukat, ja usein ehtojen noudattaminen syöksi talouden entistä kurjempaan tilaan. Yksi osatekijä oli myös se, että lainat myönnettiin diktaattoreille, jotka jättivät maan terveydenhuollon, koulutuksen ja poliittisen vakauden kehittämisen huomiotta. 1970-luvun öljykriisi nosti korkoja ja suisti monen kehitysmaan ottamaan lisälainaa ja siten velkakierteeseen. Kehitysmaiden nykyinen velka koostuu korkeasta korosta, jota kehitysmaat maksavat takaisin lainasumman lisäksi.


title: Siirtomaavallan purkautuminen Afrikassa

text: Kylmän sodan aikana kaikki Afrikan maat liittyivät kahden blokin vastakkainasettelupolitiikan vastapainoksi perustettuun Sitoutumattomien maiden liikkeeseen, joka ajaa maiden itsemääräämisoikeutta ja vastustaa suurvaltapolitiikkaa ja imperialismia. Vuonna 1964 perustettiin Yhdistyneiden kansakuntien kauppa- ja kehitysjärjestö (UNCTAD), jonka tavoitteena oli kasvattaa kolmannen maailman maiden mahdollisuuksia kansainvälisillä markkinoilla. Kehitysjärjestön merkittävin hanke, Uusi kansainvälinen talousjärjestys (NIEO), pyrki muuttamaan maailman talousjärjestelmää pysyvästi niin, että länsimaita hyödyttänyt ja niiden valta-aseman markkinoilla takaava Bretton Woodsin järjestelmä olisi korvattu uudenlaisella, kehitysmaille suosiollisemmalla järjestelmällä. Hanke hautautui 1980-luvun aikana, ja entisten siirtomaiden ja emämaiden välinen taloudellinen kuilu on kasvanut entisestään.


title: Harry Gustafsson-Guster

text: Harry Ilmari Gustafsson-Guster (käytti Saksassa peitenimeä Guster), (1. tammikuuta 1894 Riihimäki – 18. huhtikuuta 1963) oli suomalainen jääkärimajuri. Hänen vanhempansa olivat leipurimestari Anders Oskar Gustafsson ja Amanda Gustaava Michelson. Hänet vihittiin avioliittoon vuonna 1927 Aino Margareta Paasosen kanssa, josta hän erosi vuonna 1934 ja avioitui toisen kerran vuonna 1943 farmaseutti Toini Lindellin kanssa.


title: Harry Gustafsson-Guster

text: Hän kävi neljä luokkaa Helsingin ruotsalaista reaalilyseota ja yhden luokan Helsingin teollisuuskoulua. Hän kävi Haminan taistelukoulun vuonna 1918.


title: Harry Gustafsson-Guster

text: Tämä riihimäkeläinen lennätinmekaanikko liittyi yhtenä Saksassa järjestetylle Pfadfinder-kurssille 8. huhtikuuta 1915. Hänet sijoitettiin joukon 2. komppaniaan, josta hänet siirrettiin Kuninkaallisen Jääkäripataljoona 27:n 2. komppaniaan, josta hänet siirrettiin edelleen 8. marraskuuta 1915 pataljoonan 3. komppaniaan ja edelleen pataljoonan 4. komppaniaan 21. joulukuuta 1915 ja pataljoonan täydennysjoukkoon 22. toukokuuta 1916, jolloin hänet komennettiin etappitehtäviin Sassnitziin. Etappitehtävistä hän palasi takaisin 4. komppaniaan 30. heinäkuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joen asemasodassa ja Riianlahden rannikkoasemissa, missä hän haavoittui lievästi 13. lokakuuta 1916 ollessaan partiomatkalla sekä Aa-joen talvitaisteluissa.


title: Harry Gustafsson-Guster

text: Gustafsson-Guster astui Suomen armeijan palvelukseen 11. helmikuuta 1918 luutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan lähetti- ja muonitusupseeriksi 2. Jääkärirykmentin 4. jääkäripataljoonan esikuntaan. Hän otti osaa sisällissodassa taisteluihin Tampereella, Tarpilassa ja Raivolassa.


title: Harry Gustafsson-Guster

text: Gustafsson-Guster palveli sisällissodan jälkeen edelleen 2. Jääkärirykmentissä, jonka nimi muutettiin myöhemmin Porin jalkaväkirykmentti n:o 2:ksi. Hän toimi rykmentissä lähettiupseerina ja 2. komppanian päällikkönä. Armeijasta hän erosi 28. joulukuuta 1918 ja liittyi suojeluskuntajärjestöön ja hänet sijoitettiin Rajamaan suojeluskuntain vartiopataljoonan 1. komppanian päälliköksi 10. maaliskuuta 1919, missä hän palveli 10. kesäkuuta 1919 saakka. Hän oli vähän aikaa Parikkalan-Simpeleen suojeluskunnan harjoitusupseerina sekä Pohjois-Lohjan suojeluskunnan paikallispäällikkönä 26. huhtikuuta 1920 – 1. tammikuuta 1921 välisen ajan, jonka jälkeen hän siirtyi liikealalle.


title: Harry Gustafsson-Guster

text: Gustafsson-Guster osallistui talvisotaan yhdysupseerina Etelä-Hämeen suojeluskuntapiirissä, josta hänet siirrettiin pataljoonan komentajaksi Jalkaväkirykmentti 62:een ja edelleen Jalkaväkirykmentti 69:ään. Hän osallistui talvisodassa taisteluihin Kollaalla. Välirauhan aikana hän toimi 21. Prikaatissa komppanianpäällikkönä, josta hänet siirrettiin Tammisaaren varuskunnan komentajaksi ja edelleen 13. Prikaatin yleiseksi syyttäjäksi. Jatkosotaan hän osallistui konekiväärikomppanian päällikkönä Jalkaväkirykmentti 24:n 3. pataljoonassa ja osallistui taisteluihin Viipurin lahdella. Hänet siirrettiin Linnoituspataljoona 4:n komentajaksi vuonna 1941, josta hänet siirrettiin vuonna 1944 Etelä-Kymenlaakson suojeluskuntapiirin komentajaksi, josta hän erosi vielä samana vuonna vakinaisesta palveluksesta ja siirtyi Suomen puhallintehtaan palvelukseen sosiaalipäälliköksi. Hänet haudattiin Riihimäelle.


title: Thomas de Hartmann

text: Thomas Alexandrovitš de Hartmann (), (21. syyskuuta 1885 – 28. maaliskuuta 1956) oli ukrainalais-venäläinen säveltäjä sekä G. I. Gurdjieffin nimekäs oppilas ja avustaja. Thomas de Hartmann syntyi vuonna 1885 Horuževkassa, Venäjän keisarikunnan Pultavan kuvernementtiin kuuluvassa kylässä (nykyisin Ukrainan Pultavan alueen Oržytsjan piirissä sijaitseva kylä). Hänen sukunsa kuului venäläiseen aristokratiaan. Thomas de Hartmann kävi koulua vanhempiensa sekä yksityisopettajien huomassa, ja osoitti musiikillista lahjakkuutta jo neljän vuoden ikäisenä improvisoiden ja ilmaisten itseään pianolla.


title: Thomas de Hartmann

text: De Hartmannin omien sanojen mukaan "Olen säveltäjä. Musiikki on aina ollut minulle uustestamentillinen 'lahja' jonka Jumala on minulle antanut ja joka samalla vaatii minua minua kehittämään tätä lahjaa ja työskentelemään sen kanssa herkeämättä." Isosedältään - Eduard von Hartmannilta - joka kirjoitti kirjan "The Philosophy of the Unconscious" (1869) - hän todennäköisesti peri kaipuun tuntemattomaan ja korkeamman henkisen tason ymmärtämiseen - ja tämä kaipuu vei hänet myöhemmin G. I. Gurdjieffin oppilaaksi. Kahdeksantoista vuoden ikäisenä hän sai tutkintotodistuksen Pietarin konservatoriosta. Ennen ensimmäistä maailmansotaa hän opiskeli orkesterin johtamista Münchenissä Felix Mottlin johdolla.


title: Thomas de Hartmann

text: Thomas de Hartmannin nelinäytöksinen baletti "La Fleurette Rouge" (The Pink Flower) - hänen toinen näyttämöteoksensa - esitettiin vuonna 1907. Vatslav Nižinski, Anna Pavlova ja Mihail Fokin olivat esitysten päärooleissa Moskovan ja Pietarin Keisarillisessa Oopperatalossa. Itse tsaari kunnioitti Pietarin esitystä vierailullaan. Yleisö vastaanotti teoksen suopeasti, ja nuori de Hartmann hyväksyttiin nopeasti Venäjän kulttuurieliitin piireihin. "La Fleurette Rougen" suosio johti de Hartmannin ensimmäisten laulujen, pianokappaleiden ja kamarimusiikkiteosten julkaisemiseen. Moskovasta alkunsa saanut Jürgenson -niminen musiikin kustannusyhtiö, jolla oli julkaisuluetteloissaan aiemmin Ludwig van Beethovenin, Robert Schumannin, Pjotr Tšaikovskin ja Richard Wagnerin teoksia, otti tehtävän hoitaakseen.


title: Thomas de Hartmann

text: Vuonna 1908 Thomas de Hartmann matkusti Saksaan ja tutustui siellä Wassily Kandinskyyn, josta tuli hänen elinikäinen ystävänsä. Thomas de Hartmann tunsi henkilökohtaisesti myös monia merkittäviä expressionisteja Der Blaue Reiter -ryhmän kautta, ryhmän erityisenä tavoitteena oli ilmaista henkisyyttä taiteen avulla. Bauhausin opettaja, taidemaalari Paul Klee kuului myös de Hartmannin ystäväpiiriin.


title: Thomas de Hartmann

text: De Hartmann sävelsi musiikin Wassily Kandinskyn teokseen "The Yellow Sound" (Der Gelbe Klang), joka toisin sai Amerikan ensi-iltansa vasta vuonna 1982 Kandinskyn retrospektiivisessä näyttelyssä. Kandinsky tutustutti hänet venäläiseen tanssija Alexander Sacharoviin (1886–1963). Kolmikko teki yhdessä poikkitaiteellisia kokeiluja, joissa Kandinskyn kertoman mukaan vuonna 1910: "Muusikko (de Hartmann) valitsi akvarellieni joukosta sellaiset työt, jotka olivat hänelle musiikillisessa mielessä selkeimpiä. Ennen kuin tanssija (Sacharov) liittyi mukaan, muusikko soitti tämä akvarellin. Kun tanssija liittyi mukaan, musiikki soitettiin hänelle ja hän muunsi sen tanssiksi. Tämän jälkeen hänen tuli arvata, minkä akvarellin hän oli tanssinut."


title: Thomas de Hartmann

text: Thomas de Hartmann oli tunnettu ja arvostettu säveltäjä Venäjällä jo ennen kuin hän tapasi G. I. Gurdjieffin ensi kertaa Pietarissa vuonna 1917. Vuodesta 1917 aina vuoteen 1929 hän oli Gurdjieffin uskottu oppilas. Tuona ajanjaksona Pariisin lähellä sijainneessa Gurdjieffin johtamassa "Ihmisen Sopusointuisen Kehittämisen Instituutissa" Thomas de Hartmann sovitti ja kirjoitti yhteistyössä Gurdjieffin kanssa suuren osan musiikista, jonka Gurdjieff kokosi ja jota musiikkia käytettiin hänen rytmisten liikesarjojensa (Movements) harjoituksissa. De Hartmann kirjoitti yhdessä vaimonsa Olga de Hartmannin kanssa kirjan nimeltä "Our Life with Mr. Gurdjieff". Olga oli Gurdjieffin henkilökohtainen sihteeri vuosien ajan.


title: Thomas de Hartmann

text: Gurdjieffin seuraajana kulkemiensa vuosien aikana hän työskenteli mm. Tbilisin oopperatalon taiteellisena johtajana, ja tuona aikana hän tutustui paremmin tunnettuun taiteilijaan, Alexandre de Salzmanniin ja tämän vaimoon, tanssija Jeanne de Salzmanniin, joista molemmista myös tuli palavahenkisiä Gurdjieffin seuraajia. De Hartmannien tiet Gurdjieffistä erosivat vuonna 1929, eivätkä he enää koskaan tavanneet. Yhteistyö kuitenkin jatkui; Thomas de Hartmann sävelsi Gurdjieffin kuoleman jälkeen vuonna 1950 tämän toivomuksen mukaisesti musiikin uusimpiin liikesarjoihin. De Hartmann oli yksi "The Gurdjieff Foundation of New York" -säätiön perustajajäsenistä.


title: Thomas de Hartmann

text: Thomas de Hartmann kuoli vuonna 1956 New Yorkissa. Ennen kuolemaansa hän valmisteli Amerikan debyyttikonserttiaan, joka oli sovittu järjestettäväksi 16. huhtikuuta 1956 New Yorkin Town Hall'issa. De Hartmann kuitenkin kuoli yllättäen sydänkohtaukseen 28. päivänä maaliskuuta 1956. Hänen oppilaansa jatkoivat valmisteluja eteenpäin ja näin tilaisuudesta muodostuikin kunnianosoitus säveltäjän muistolle. Hänen leskensä Olga de Hartmann keräsi monia Gurdjieffin varhaisia luentoja kirjaan "Views from the Real World". Olga kuoli Santa Fe'ssä, Uudessa Meksikossa vuonna 1979.


title: Thomas de Hartmann

text: De Hartmannin tuotanto säveltäjänä sisältää neljä sinfoniaa, useita oopperoita, konserttoja, sonaatteja ja lauluja Proustin, Verlainen, Joycen ja Shelleyn teksteihin sekä 53 elokuvapartituuria. Hänen musiikkiaan ovat tulkinneet monet esiintyjät ja kapellimestarit kuten Stokowski, Leduc, Bigot, Casals, Tortelier ja Rampal.


title: Thomas de Hartmann

text: Gurdjieffin rytmisiä liikesarjoja ja tansseja varten luotiin oma, erityinen musiikkinsa, ja työn yhteydessä syntyi myös laaja tuotanto konserttimusiikkia, hymnejä sekä muita eri tilanteisiin sopivia kappaleita. Kaikki Gurdjieffin musiikki on tiiviisti sidoksissa sisäisiin kehityspyrkimyksiin ja pääosa tästä musiikillisesta tuotannosta on sävelletty yhteistyössä Thomas de Hartmannin kanssa. Nerokas ja ainutlaatuinen yhteistyö synnytti yli 200 kappaletta, pääosin pianolle. Mukana on myös orkesterisävellyksiä. Suurin osa pianomusiikista on julkaistu nuottina (Schott Edition, 4 osaa). Gurdjieff / de Hartmann musiikista on myös saatavilla useiden eri esittäjien levytyksiä. Pianomusiikin versioita kattavimmin ovat esittäneet kolme Gurdjieff-työhön osallistunutta soittajaa, Linda Daniel-Spitz, Charles Ketcham ja Laurence Rosenthal (Wergo). Orkesterimusiikki on julkaistu vuonna 2006 neljän CD:n kokoelmana "Oriental Suite: Complete Orchestra Music" (Basta). Laurence Rosenthal sovitti Gurdjieff / de Hartmann musiikin vuonna 1979 ilmestyneeseen, Peter Brookin ohjaamaan elokuvaan "Meetings with Remarkable Men".


title: Geräusch

text: Geräusch on Die Ärzten kymmenes studioalbumi, joka julkaistiin 29. syyskuuta 2003. Albumin kappaleista "Unrockbar", "Dinge von denen", "Nichts in der Welt", "Deine Schuld" ja "Die klügsten Männer der Welt" julkaistiin singleinä.


title: Geräusch

text: Schwarzes Geräusch


title: Geräusch

text: Rotes Geräusch


title: Ourvision

text: Ourvision on kulttuurikeskus Caisan järjestämä laulukilpailu Suomen ulkopuolelta kotoisin oleville laulajille ja yhtyeille. Jos kilpailuun osallistuva on syntynyt Suomessa, ainakin toisen hänen vanhemmistaan täytyy olla ulkomailta kotoisin. Ammattimuusikot eivät saa osallistua kilpailuun.


title: Ourvision

text: Kilpailu järjestettiin ensimmäistä kertaa vuonna 2007, ja sen voitti libanonilaissyntyinen Samantha Sayegh. Vuoden 2008 kilpailun voitti 18-vuotias moldovalainen Iolanta Savva. Savva sai palkinnoksi 2500 euroa ja levytyssopimuksen; vuoden 2009 kilpailun palkintosumma on kohotettu 7000 euroon.


title: Ourvision

text: Kilpailuun osallistuvat on aluksi jaettu maantieteellisiin ryhmiin: Aasiaan (ja Oseaniaan), Afrikkaan, Amerikkaan, Lähi-itään ja Eurooppaan. Jokaisesta ryhmästä kaksi osallistujaa pääsee laulamaan finaaliin.


title: Ourvision

text: Vuoden 2008 finaali järjestettiin Finlandia-talossa, ja sitä oli katsomassa 1 600 henkeä. Vuoden 2009 kisoihin osallistu 139 kilpailijaa, ja finaali järjestettiin 25. huhtikuuta 2009 Finlandia-talossa.


title: The Rev

text: The Rev (oik. nimeltään James ”Jimmy” Owen Sullivan, 9. helmikuuta 1981 Huntington Beach, Kalifornia, Yhdysvallat – 28. joulukuuta 2009) oli Avenged Sevenfold -yhtyeen rumpali ja taustalaulaja. The Rev on lyhenne sanoista The Reverend Tholomew Plague.


title: The Rev

text: Rev oli mukana myös Synyster Gatesin kanssa Pinkly Smooth -sivuprojektissa. Yhtye soitti avant-garde metalia ja on julkaissut vain yhden albumin nimeltä "Unfortunate Snort".


title: The Rev

text: Sullivan kiinnostui rumpujen soitosta jo pienenä poikana. Hän kävi tunneilla kuitenkin vain muutamia kertoja, koska niistä ei hänen omien sanojensa mukaan tullut oikein mitään. Hän kuitenkin aloitti rumpujen soiton uudelleen pari vuotta myöhemmin ja jäi siihen lujasti koukkuun. Hän sai inspiraatiota esimerkiksi Metallica-yhtyeen Lars Ulrichista. Sullivan oli hyvin ahkera oppilas rumputunneilla ja hän oppi nopeasti soittamaan monia kappaleita ja sooloja. Rumpuopettaja ihaili Sullivanin ahkeruutta ja ajattelikin että pojalla on täytynyt olla omat rummut jo vuosia. Kävi kuitenkin ilmi että Jimmyllä ei ollut rumpuja kotona alkuunkaan vaan hän oli opetellut kappaleet täydellisesti läpi lelurummuillansa. Sullivan sai kuitenkin ensimmäisen rumpusettinsä kymmenvuotiaana. Hän kävi katolista koulua Avenged Sevenfold -yhtyeen laulajan M. Shadowsin kanssa, mutta hänet erotettiin koulusta toisella luokalla. Hänet erotettiin myös Huntington Beachin lukiosta vuonna 2000.


title: The Rev

text: Teini-ikäisenä Sullivan asui joko omassa autossaan tai ystäviensä luona. Hän asui jonkin aikaa hyvän ystävänsä Synyster Gatesin luona. Gatesin isä Brian Haner on kuvaillut Sullivania omituiseksi, melkein jopa vaarallisen omituiseksi, mutta lahjakkaaksi muusikoksi. Sullivanin ensimmäinen bändi Legends julkaisi ensimmäisen levynsä kun hän oli 18-vuotias.


title: The Rev

text: Sullivan löydettiin kuolleena kotoaan 28-vuotiaana joulukuussa 2009. Kuolinsyyksi vahvistettiin myöhemmin alkoholin ja reseptilääkkeiden tahaton yliannostus. The Revillä oli synnynnäinen sydänsairaus, jonka vuoksi hänen ei uskottu elävän yli 30-vuotiaaksi. Jotkut hänen faneistaan alkoivatkin epäillä yliannostuksen tahattomuutta ja uskoivat rumpalin aiheuttaneen itse oman kuolemansa, jottei joutuisi kärsimään enempää ja kokemaan kivuliasta kuolemaa. ”Fiction” -kappale vahvisti fanien uskomusta, koska sen sisältämä teksti on kuin hyvästien jättämistä.


title: The Rev

text: The Revin taustalaulua voi kuulla kappaleissa ”Brompton Cocktail”, ”Crossroads”, ”Gunslinger”, ”Scream”, ”Afterlife”, ”Save Me”, ”Flash Of The Blade”, ”Strength of the World”, ”Bat Country”, ”Almost Easy”, ”Fiction” ja ”Nightmare” -kappaleen demoversiossa. Rev laulaa kertosäkeen kappaleissa ”Critical Acclaim” ja ”A Little Piece of Heaven”.


title: The Rev

text: The Rev soittaa pianoa kappaleissa ”Seize the Day”, ”Fiction”, ”Save Me” ja ”Warmness on the Soul”.


title: The Rev

text: The Rev on tunnettu myös ”The double-ride thing” -tekniikastaan jota voi kuulla kappaleissa ”Almost Easy”, ”Crossroads”, ”Dancing Dead” ja ”Critical Acclaim”.


title: The Rev

text: Avenged Sevenfoldin keikalla voi kuulla The Revin laulun nauhalta.


title: The Rev

text: Revin rumpusettiä säilytetään Hard Rock Hotel Las Vegasissa.


title: Wilhelm Brinkmann

text: Wilhelm Brinkmann (25. lokakuuta 1910 – 12. helmikuuta 1991) oli saksalainen käsipalloilija ja olympiavoittaja. Hän oli mukana Saksan kultaa voittaneessa joukkueessa Berliinin olympialaisissa 1936. Brinkmann pelasi turnauksessa kahdessa ottelussa.


title: City of Evil

text: City of Evil on Avenged Sevenfold -yhtyeen kolmas levy, jonka Warner Brothers julkaisi 6. kesäkuuta 2005. Toisin kuin edellisellä levyllä Waking the Fallen, laulaja M. Shadows suosii myös puhdasta laulutyyliä edellislevyjen pelkän karjumisen sijaan. Albumi on yhtyeen menestynein levy.


title: City of Evil

text: Kappale "Betrayed" on omistettu Dimebag Darrelille. Kappale "Bat Country" on puolestaan suora viittaus elokuvaan Pelkoa ja inhoa Las Vegasissa, jossa elokuvan päähenkilöt muun muassa ajavat huumeiden vaikutuksen alaisena avoautolla erämaassa. Kappaleen videolla päähenkilöiden tilalla ovat bändin jäsenet, jotka myös käyttäytyvät samalla tavalla kuin elokuvan päähenkilöt. Myös kappaleen musiikkivideo alkaa elokuvan alussa esitetyllä lauseella "He who makes a beast of himself gets rid of the pain of being a man.", vapaasti suomennettuna: "Hän, joka tekee itsestään pedon, pääsee eroon miehenä olemisen kivusta."


title: City of Evil

text: Albumi saa nimensa "Beast and the Harlot" - kappaleen sanoista.


title: City of Evil

text: Kaikki kappaleet on säveltänyt ja sanoittanut Avenged Sevenfold.


title: Waking the Fallen

text: Waking the Fallen on Avenged Sevenfold -yhtyeen toinen albumi. Se julkaistiin 26. elokuuta 2003. Albumi julkaistiin Hopeless Records -levy-yhtiön kautta. Vuonna 2009 albumi ylitti kultalevyrajan Yhdysvalloissa.


title: Waking the Fallen

text: Verrattuna yhtyeen edelliseen albumiin (Sounding the Seventh Trumpet), M. Shadows laulaa enemmän melodisesti kuin karjumalla ja levyllä on enemmän kitarasooloja.


title: Waking the Fallen

text: "Waking the Fallen" on ensimmäinen albumi, jossa on nykyinen basisti Johnny Christ ja kitaristi Synyster Gates.


title: Sounding the Seventh Trumpet

text: Sounding the Seventh Trumpet on metalcore-yhtyeen Avenged Sevenfoldin ensimmäinen albumi, joka julkaistiin Good Life Recordsin albumina. Se ilmestyi vuonna 2001, mutta julkaistiin uudestaan Hopeless Recordsin kautta 19. maaliskuuta 2002 levy-yhtiön vaihdon jälkeen.


title: Sounding the Seventh Trumpet

text: Albumin kaikki biisit ovat genreltään metalcorea, paitsi kappaleet "Warmness on the Soul" ja "Streets". "Warmness on the Soul" on piano rock -balladi ja on yhtyeen kevyimpiä kappaleita, "Streets"-kappaleessa kuuluu vaikutteita punk rock -yhtyeiltä. Kappaleen oli kirjoittanut "Successful Failure", M.Shadowsin yhtye ennen Avenged Sevenfoldia.


title: Sounding the Seventh Trumpet

text: M. Shadows karjuu enemmän kuin laulaa melodisesti levyllä. Albumin tekstilipukkeessa mainitaan, että Synyster Gates soittaa kitaraa, vaikka hän soittaa ainoastaan "To End the Rapture" -kappaleessa.


title: Sounding the Seventh Trumpet

text: Kappaleet "To End the Rapture", "Warmness on the Soul" ja "Streets" ovat albumin ainoat kappaleet, joissa lauletaan puhtaasti.


title: Ranska olympialaisissa

text: Ranska on osallistunut kaikkiin modernin ajan olympialaisiin lukuun ottamatta vuoden 1904 kesäolympialaisia.


title: Ranska olympialaisissa

text: Ranska on olympialaisten kaikkien aikojen mitalitilastossa kuudennella sijalla. Kesäolympialaisten osalta sijoitus on neljäs.


title: Ranska olympialaisissa

text: Ranskaa voidaan pitää eräällä tapaa modernin olympialiikkeen alullepanijana, sillä nykyaikaiset olympiakisat luotiin ranskalaisen Pierre de Coubertinin aloitteesta. Kansainvälisen olympiakomitean päämaja oli aluksi Pariisissa ennen kuin se siirrettiin Lausanneen, Sveitsiin. Kaiken kaikkiaan Ranska on ollut olympialaisten isäntämaana viidesti: Pariisissa järjestettiin kesäolympialaiset 1900 ja 1924, ja talviolympialaiset käytiin 1924 Chamonix'ssa, 1968 Grenoblessa ja 1992 Albertvillessä.


title: Ranska olympialaisissa

text: Parhaiten Ranska menestyi kotikisoissaan Pariisissa vuonna 1900, jolloin ranskalaiset saivat 101 mitalia, joista 26 oli kultaisia.


title: Ranska olympialaisissa

text: Ranskan menestyksekkäimmät urheilumuodot olympialaisissa ovat olleet miekkailu (115 mitalia) ja pyöräily (90 mitalia). Talviolympialaisissa Ranska on menestynyt parhaiten alppihiihdossa, josta se on saanut 45 mitalia.


title: Ranska olympialaisissa

text: Neljä kultamitalia ovat voittaneet miekkailijat Christian d'Oriola ja Lucien Gaudin.


title: Ranska olympialaisissa

text: Kolme kultamitalia ovat voittaneet:


title: Ranska olympialaisissa

text: Sekä Philippe Cattiaulla että Roger Ducret'lla on kummallakin yhteensä kahdeksan olympiamitalia.


title: Daimí Pernía

text: Daimí Pernía (s. 27. joulukuuta 1976 Pinar del Río) on kuubalainen yleisurheilija, 400 metrin aitajuoksun maailmanmestari.


title: Daimí Pernía

text: Pernía harrasti nuoruudessaan koripalloa. Ensimmäisissä yleisurheilun arvokisoissaan, nuorten MM-kilpailuissa Lissabonissa 1994, hän selviytyi välieriin 400 metrin sileällä matkalla. Aidatulla ratakierroksella hän saavutti universiadeissa pronssia 1997 ja kultaa 1999. Pan-Amerikan kisoissa hän voitti 1999 kultaa sekä 400 metrin aidoissa että 4 × 400 metrin viestissä.


title: Daimí Pernía

text: Pernía voitti Sevillan MM-kisoissa 1999 kultaa 400 metrin aitajuoksussa ennätyksellään 52,89. Hän kukisti Nezha Bidouanen vain yhdellä sadasosasekunnilla. Sydneyn olympialaisissa 2000 hän aitoi neljänneksi ajalla 53,68 jääden pronssista 11 sadasosan päähän . Pitkässä viestissä hän ankkuroi Kuuban kahdeksanneksi .


title: Daimí Pernía

text: Pernía saavutti pronssia 400 metrin aidoissa Edmontonin MM-kilpailuissa 2001 juostuaan 54,51. Kahta vuotta myöhemmin hän oli toinen Pan-Amerikan kisoissa ja voitti 2004 Ibero-Amerikan mestaruuden ajalla 54,84. Ateenan olympialaisissa hän jäi alkueriin. Osakan MM-kilpailuissa 2007 hän juoksi toisen osuuden seitsemänneksi sijoittuneessa Kuuban viestijoukkueessa . Samana vuonna hän vei toista osuutta myös Kuuban voittaessa Pan-Amerikan kisoissa kultaa 4 × 400 metrin viestissä .


title: Espen Bjervig

text: Espen Bjervig (s. 30. kesäkuuta 1972) on norjalainen entinen hiihtäjä.


title: Espen Bjervig

text: Bjervigin ainoa arvokisamitali tuli 1999 Ramsaun MM-kisoista, missä hän hiihti avausosuuden Norjan hopealle jääneessä viestijoukkueessa. Hänen paras henkilökohtainen arvokisasijoituksensa on kahdeksas sija kymmenen kilometrin perinteisen hiihtotavan kilpailussa samoissa kisoissa.


title: Espen Bjervig

text: Maailmancupissa Bjervig saavutti yhden osakilpailuvoiton, vuoden 1999 tammikuussa Otepäässä 15 kilometrin perinteisen hiihtotavan kilpailussa. Kokonaiskilpailussa hän oli parhaimmillaan seitsemäs, samaisella kaudella.


title: Phoenix (albumi)

text: Phoenix on power metal -yhtye Dreamtalen neljäs albumi, joka valmistui vuonna 2008. Tällä albumilla laulajana toimii Erkki Seppänen.


title: Phoenix (albumi)

text: Kaikki kappaleet säveltänyt Rami Keränen sekä sanoittanut Erkki Seppänen, ellei toisin mainittu.


title: Karpaattien biosfäärialue

text: Karpaattien biosfäärialue on biosfäärialue Ukrainassa, Karpaattien vuoriston itäosassa. Se valittiin biosfäärialueeksi vuonna 1992 ja se on pinta-alaltaan 578 neliökilometriä puskurivyöhyke mukaan luettuna. Karpaattien kansallispuisto kuuluu osana biosfäärialueeseen ja siellä sijaitseva Ukrainan korkein vuori Hoverla ympäristöineen.


title: Karpaattien biosfäärialue

text: Biosfäärialue koostuu kahdeksasta erillisestä massiivista. Alue peittyy pääasiassa metsiin, joita ovat pyökkivaltaiset aarniometsät, saksanpihtametsät ja sekametsät, joissa kasvaa tammeja, kuuseja ja pyökkejä. Tämän lisäksi alueella on vuoristoniittyjä, joihin lukeutuu myös ns. narsissilaakso.


title: Elin Nilsen

text: Elin Nilsen (s. 12. elokuuta 1968 Bæsmøn, Norja) on norjalainen entinen hiihtäjä.


title: Elin Nilsen

text: Nilsen saavutti urallaan lukuisia arvokisamitaleita viestihiihdossa. Olympiahopeaa hän saavutti kolmesti: Albertvillestä 1992, Lillehammerista 1994 ja Naganosta 1998. MM-kisoista hän saavutti viestihopeaa Thunder Baysta 1995, Trondheimista 1997 ja Lahdesta 2001. Lisäksi hän saavutti kaksi MM-pronssia viestikilpailuista: Val di Fiemmestä 1991 ja Falunista 1993.


title: Elin Nilsen

text: Nilsenin paras henkilökohtainen arvokisasijoitus on neljäs sija, minkä hän saavutti kolmesti. Sekä Albertvillessä 1992 että Naganossa 1998 hän oli 30 kilometrin matkalla neljäs. Lisäksi hän sijoittui neljänneksi Ramsaussa 1999 15 kilometrin kilpailussa.


title: Elin Nilsen

text: Loppuvaiheessa uraansa Nilsen keskittyi niin sanottujen ylipitkien matkojen kilpailuihin. Hän voitti 2002 Otepäässä käydyn Marathon Cupin kilpailun. Seuratasolla Nilsen edusti Bossmo og Ytteren IL -seuraa. Vuonna 2002 hän voitti Norjan mestaruuden 30 kilometrin vapaan hiihtotavan kilpailussa. Lisäksi hänellä on hopea ja pronssi muilta matkoilta Norjan-mestaruushiihdoista.


title: Janne Stefansson

text: Janne Reidar Stefansson (s. 19. maaliskuuta 1935 Transstrand) on ruotsalainen 1960-luvulla menestynyt hiihtäjä.


title: Janne Stefansson

text: Stefansson voitti urallaan Vaasahiihdon kaikkiaan seitsemän kertaa (1962–1966, 1968–1969), mitä useampaan on yltänyt vain Nils "Mora-Nisse" Karlsson (9 voittoa).


title: Janne Stefansson

text: Zakopanen MM-kisoissa 1962 Stefansson saavutti hopeaa 30 kilometrillä ja oli kuudes sekä 15 että 50 kilometrin matkoilla, mutta ei päässyt Ruotsin kultaa voittaneeseen viestijoukkueeseen. Kaksi vuotta myöhemmin Innsbruckin olympialaisissa hän voitti viestikultaa ja saavutti henkilökohtaisilta matkoilta kaksi nelossijaa (30 km ja 50 km) sekä yhden viidennen sijan (15 km). Hän kilpaili myös Lahden MM-kisoissa 1958 (11. sija 30 kilometrillä), Squaw Valleyn talviolympialaisissa 1960 (neljäs sija viestissä ja seitsemäs sija 15 kilometrillä) sekä Oslon MM-kisoissa 1966 (18. sija 15 kilometrillä).


title: Janne Stefansson

text: Muista hiihtosaavutuksista merkittävin on 7-kertainen Vaasa-hiihdon voitto 1960-luvulla eli hän on "Mora-Nisse" Karlssonin jälkeen saavuttanut toiseksi eniten Vaasa-hiihdon voittoja. Ruotsin mestaruuksia Stefansson saavutti vain kerran eli vuonna 1965 50 kilometrillä.


title: Ben Ainslie

text: Charles Benedict "Ben" Ainslie, CBE (s. 5. helmikuuta 1977 Macclesfield) on brittiläinen kilpapurjehtija ja nelinkertainen olympiavoittaja sekä moninkertainen maailmanmestari. Ainslie on aloittanut purjehduksen kahdeksanvuotiaana ja kilpailemisen kymmenenvuotiaana.


title: Ben Ainslie

text: Kansainvälinen purjehtijaliitto on valinnut hänet vuoden purjehtijaksi vuosina 1998 ja 2002.


title: Arne Larsen

text: Arne Larsen (s. 23. joulukuuta 1937 Asker) on norjalainen yhdistetyn hiihtäjä, lajissaan maailman kärkimiehiä 1960-luvun alussa.


title: Arne Larsen

text: Larsen sijoittui Squaw Valleyn olympialaisissa 1960 yhdistetyssä kuudenneksi. Zakopanen MM-kilpailuissa 1962 hän voitti maailmanmestaruuden 5,6 pisteen erolla Neuvostoliiton Dmitri Kotškiniin. Innsbruckin olympialaisissa 1964 hän sijoittui viidenneksi ja Oslon MM-kilpailuissa 1966 sijalle 11.


title: Arne Larsen

text: Larsen voitti yhdistetyn Ruotsin hiihtokisoissa vuonna 1962 ja Salpausselän Kisoissa vuonna 1964. Holmenkollenilla hän sijoittui parhaimmillaan toiseksi vuonna 1960.


title: Arne Larsen

text: Larsen kuului myös mäkihyppääjänä Norjan parhaimmistoon. Vuonna 1962 hän voitti Norjan mestaruuden sekä yhdistetyssä että mäkihypyssä ja sijoittui Zakopanen MM-kisoissa suurmäessä 19:nneksi sekä Salpausselän mäkikisassa kolmanneksi.


title: Arne Larsen

text: Vuonna 1965 Larsenille myönnettiin Holmenkollen-mitali. Seuratasolla hän edusti Heggedal IL:ia.


title: Lietetatar

text: Lietetatar ("Persicaria foliosa") on Suomessa rauhoitettu, rantojen harvinainen yksivuotinen tatarkasvi. Se on mainittu Euroopan unionin luontodirektiivin liitteissä II ja IV, sillä se on Unionin alueella hyvin harvinainen. Direktiivi velvoittaa Suomen suojelemaan lietetattaren kasvupaikkoja ja rauhoittamaan kasvin myös suojelualueiden ulkopuolella.


title: Lietetatar

text: Rento- tai kohenevavartinen lietetatar kasvaa 10–30 senttimetriä korkeaksi. Varsi on vihreä tai joskus punertava. Lähes ruodittomat lehdet ovat kapeita, 3–7 cm pitkiä ja puoli senttiä leveitä. Kukinto on vihertävän punertava harsu tähkä ja muistuttaa kääpiökokoista rypäleterttua. Lietetatar kukkii heinä-syyskuussa. Lietetatar muistuttaa läheisesti eräitä muita vedessä kasvavia tatarlajeja, kuten katkeratatarta ("P. hydropiper") ja mietotatarta ("P. minor").


title: Lietetatar

text: Lietetatarta tavataan varsin pienellä alueella Euroopassa, pääasiassa Suomessa, Ruotsissa ja Norjassa. Lisäksi sitä tavataan myös Virossa ja pääesiintymisalueesta hyvin kaukana Keski-Venäjällä.


title: Lietetatar

text: Suomessa lietetatarta tavataan harvinaisena Etelä- ja Keski-Suomesta. Sisämaassa esiintymiä tavataan Kainuun korkeudelle saakka, rannikolla pohjoisimmat esiintymät ovat Perämeren pohjukassa. Euroopan lietetattarista Suomessa kasvaa arviolta 30–45 prosenttia. Suurimmat esiintymät Suomessa ovat Pohjanmaalla jokisuistoissa.


title: Lietetatar

text: Lietetatar suosii avoimia savirantoja ja rantaliejukkoja sekä tulvaisia järvien, jokien ja jokisuistojen rantoja. Se kasvaa yleensä matalassa vedessä, mutta voi jäädä kuivalle maalle vedenpinnan laskiessa. Lietetattaren kasvupaikkoja ovat vähentäneet vesirakentaminen sekä rantojen umpeenkasvu rantalaidunnuksen loputtua.


title: Užanskjin kansallinen luonnonpuisto

text: Užanskjin kansallinen luonnonpuisto on luonnonsuojelualue Ukrainassa, Taka-Karpatian hallinnollisella alueella. Se perustettiin vuonna 1999, mutta suojelualueena se on ollut jo vuodesta 1912. Se kuuluu Slovakian, Puolan ja Ukrainan alueella sijaitsevaan Itä-Karpaattien biosfäärialueeseen. Lisäksi se on osa Unescon maailmanperintöluettelon kohdetta Karpaattien pyökkimetsät.


title: Užanskjin kansallinen luonnonpuisto

text: Puistossa on merkittäviä luonto- ja kulttuurihistoriallisia kohteita. Alueelta löytyy sekä pyökkivaltaisia aarniometsiä että puuarkkitehtuuria. Puiston alueella on turisteja varten tehty vaellusreittejä.


title: Sarvijoki

text: Sarvijoki on kylä Kurikan kaupungissa Etelä-Pohjanmaalla, entisen Jurvan kunnan alueella. Sarvijoelta on matkaa Kurikan keskustaan noin 45 kilometriä, mutta Vaasaan alle 40 kilometriä.


title: Sarvijoki

text: Sarvijoen eteläosassa sijaitseva Riskun umpipihainen talo kuuluu Suomen valtakunnallisesti merkittäviin rakennettuihin kulttuuriympäristöihin.


title: Sarvijoki

text: Sarvijoen nauhamainen kyläasutus peltoineen on keskittynyt kylälle nimensä antaneen Sarvijoen ja sitä seuraavan maantien varrelle. Ensimmäiset asukkaat asettuivat kylään 1600-luvun alkupuolella. Maatalouden lisäksi elantoa ovat tuottaneet 1800- ja 1900-luvun vaihteessa perustetut saha, mylly ja meijeri.


title: Sarvijoki

text:
Kylällä on oma kauppa, Sarvijoen Kyläkauppa ja pankki. Myös Sarvijoen Kyläyhdistys on varsin aktiivinen. Yhdistys järjestää erilaista toimintaa ja kokoontumisia Sarvijoella. Kyläyhdistyksellä on myös oma internet-sivusto, joka on ollut toiminnassa elokuusta 2007 lähtien.
Kylän keskuksessa sijaitsee Sarvijoen kyläkoulu, jonka pihapiirissä sijaitsee mm. tenniskenttä, kaksi uima-allasta ja leikkikenttä. Koulu ei ole enää toiminnassa. Myös kyläyhdistyksen hallinnoima hirsimökki sijaitsee alueella. Sarvijoella sijaitsee myös Penttilän Villisikatila. Kyläläisillä on myös oma lehti, Lamppu-lehti.


title: Blaze

text: Blaze tarkoittaa seuraavia asioita:


title: Ilarion Alfejev

text: Ilarion Alfejev (s. 24. heinäkuuta 1966 Moskova) on Venäjän ortodoksisen kirkon piispa.


title: Ilarion Alfejev

text: Alfejev opiskeli aluksi musiikkia – viulun ja pianon soittoa sekä säveltämistä – musiikillisessa keskikoulussa vuosina 1973–1983. Musiikin opintoja hän jatkoi vuonna 1983 Moskovan konservatoriossa. Opinnot keskeytyivät siksi aikaa kun hän suoritti asepalveluksensa Neuvostoliiton puna-armeijassa vuosina 1984–1986.


title: Ilarion Alfejev

text: Asepalveluksen jälkeen hän jatkoi jonkin aikaa opintojaan Moskovan konservatoriossa, kunnes hän tammikuussa vuonna 1987 liittyi Pyhän Hengen luostarin veljestöön Vilnassa Liettuassa. Lähdettyään luostariin hänet jo samana vuonna vihittiin munkiksi, diakoniksi ja papiksi.


title: Ilarion Alfejev

text:
Teologisen peruskoulutuksensa Alfejev sai opiskelemalla etäopiskelijana Moskovan hengellisessä seminaarissa ja akatemiassa. Seminaaritutkinnon hän suoritti vuonna 1989 ja akatemiatutkinnon vuonna 1991. Hän toimi vuosina 1990–1993 Kaunaksenkatedraalin kirkkoherrana. Vuosina 1991–1993 hän opetti Moskovan hengellisessä seminaarissa ja akatemiassa homiletiikkaa, dogmatiikkaa, Uuden testamentin eksegetiikkaa ja bysanttilaista kreikkaa. Erityisesti juuri Alfejevin vanhan kreikan kielitaito on antanut hänelle mahdollisuuden syventyä kreikankielisiin kirkkoisiin,
kuten Syyrian kielen taito on mahdollistanut syyrialaisen patristisen perinteen syvällisemmän tuntemisen.


title: Ilarion Alfejev

text: Peruskoulutuksensa jälkeen Alfejev suoritti jatko-opintoja ulkomailla ja väitteli bysanttilaisesta teologista ja hengellisestä kirjailijasta Simeon Uudesta Teologista vuonna 1995 Oxfordin yliopistossa Englannissa. Hänen väitöskirjansa ja tutkimustyönsä tieteellisenä ohjaajana toimi Diokleian piispa Kallistos Ware. Väitös oli nimeltään St Symeon the New Theologian and Orthodox Tradition.


title: Ilarion Alfejev

text: Samanaikaisesti työskennellessään väitöskirjansa kanssa Alfejev opiskeli syyrian kieltä, historiaa ja teologiaa tutkija Sebastian Brockin alaisuudessa. Näiden lisäopintojen tulos oli kirja syyrialaisesta teologista ja hengellisestä kirjailijasta Isak Syyrialaisesta. Teoksen nimi on The Spiritual World of Isaac the Syrian. Teos ilmestyi samana vuonna kuin Oxfordin yliopistossa suoritetun väitöskirjan painettu versio, eli vuonna 2000.


title: Ilarion Alfejev

text:
Alfejev työskenteli Venäjän ortodoksisen kirkon ulkomaansuhteiden osastolla vuosina 1997–2002. Hänen esimiehenään siellä oli Kirill Gundjajev, joka on Kaliningradin ja Smolenskin metropoliitta ja Venäjän ortodoksisen kirkon korkeimman hallintoelimen pyhän synodin jäsen. Vuodesta 1996 lähtien Alfejev on ottanut osaa lukuisiin Venäjän ortodoksinen kirkon kahdenvälisiin oppikeskusteluihin eri kirkkojen kanssa. Näitä oppikeskusteluja on käyty esimerkiksi roomalais-katolisen kirkon ja reformoitujen kirkkojen maailmanallianssin, Saksan evankelisen kirkon,
Englannin kirkon ja Suomen evankelis-luterilaisen kirkon kanssa. Vuonna 1998 hän oli jäsenenä Euroopan kirkkojen konferenssin
keskuskomiteassa ja vuonna 1999 Kirkkojen maailmanneuvoston keskuskomiteassa.


title: Ilarion Alfejev

text: Tammikuussa vuonna 2002 Alfejev vihittiin piispaksi Venäjän ortodoksisen kirkon johtajan patriarkka Aleksi II:n johdolla Kristus Vapahtajan kirkossa Moskovassa. Hänet määrättiin Venäjän ortodoksisen kirkon Englannissa sijaitsevan Surožin hiippakunnan apulaispiispaksi. Kyseistä hiippakuntaa johti tuolloin metropoliitta Antoni Bloom (1914–2003). Alfejevilla oli ongelmia tehtävän hoidossa ja hän riitaantui metropoliitta Antonin kanssa, minkä johdosta Alfejevista jo heinäkuussa 2002 tuli Podolskin piispa. Hän ryhtyi tuolloin hoitamaan Venäjän ortodoksisen kirkon uutta edustustoa Euroopan unionissa. Tämä tehtävä vei hänet Brysseliin, missä edustusto sijaitsee. Vuonna 2003 Alfejevista tuli Wienin ja Itävallan piispa, mutta hän jatkoi työssään edustustossa. Vuonna 2009 Alfajev siirtyi Venäjän ortodoksisen kirkon ulkosuhteiden johtajaksi Volokomskin piispaksi Moskovaan. Hän sai arkkipiispan arvon vuonna 2009 ja metropoliitan 2010.


title: Ilarion Alfejev

text:
Alfejevin omaelämänkerrallisesta materiaalista ilmenee, että erityisesti jumalanpalvelustekstit ja kirkkoisien kirjoitukset muodostavat hänen teologialleen kaikkein keskeisemmän aineiston. Koska Alfejev ei ota erityisesti esille Raamattua, niin voidaan kysyä mikä on ortodoksisen teologian muiden lähteiden ohella erityisesti Raamatun merkitys hänelle. Hän ei omaelämänkerrallisissa teksteissään kertakaan mainitse Raamatun olleen hänelle tärkeä. Raamatun tärkeys on hänelle joko selviö tai sitten hänelle Raamattu ei ole suuremman mielenkiinnon kohde. Toki hän opetti eksegetiikkaa Moskovan hengellisessä seminaarissa ja akatemiassa, mutta kuitenkin kysymys raamatullisen teologian asemasta hänen teologiansa
muotoutumisessa jää jokseenkin epäselväksi.


title: Ilarion Alfejev

text: Omaelämänkerrallisessa materiaalissa ilmenee myös jonkun verran pohdiskelua hänen teologisesta koulutuksestaan ja mitä hän kokee tähdelliseksi siinä. Alfejev mainitsee, että pääkoulutustaan hän ei omasta mielestään saanut yliopistossa eikä hengellisessä akatemiassa, vaan osallistumalla aktiivisesti jumalanpalveluksiin. Tämä siinä mielessä merkillistä, että Alfejev on saanut akateemisen teologisen koulutuksen. Nähtävästi hän kokee muut seikat tähdellisemmäksi teologiselle kehitykselleen, kuin akateeminen koulutus. Alfejev toimitti munkkilaisuutensa alussa useamman vuoden ajan vuorokauden kaikki jumalanpalvelukset päivittäin.


title: Ilarion Alfejev

text: Hän kokee näiden olevan, ja erityisesti jumalanpalvelustekstien olevan teologiaa parhaimmillaan. Alfejev ylistää jumalanpalvelustekstien sisältävän kehittyneellä tavalla ”ortodoksisuuden koko dogmatiikan, koko asketiikan ja koko mystiikan.” Oman kantansa jumalanpalveluksien suhteesta kirkkoisiin Alfejev ilmaisee selvästi, hän näkee jopa jumalanpalvelukset suurempana ja varmempana lähteenä ja kriteerinä teologiassa kuin kirkkoisät. Hän korostaa jumalanpalvelustekstien olevan uskon mittoja ja ohjenuoria. Hänen mukaansa jumalanpalvelustekstit torjuivat tehokkaasti opin vääristymistä ja harhaoppien omaksumista osaksi ortodoksisen kirkon niin sanottua laulettua teologiaa.24 Tässä Alfejevin kannassa ilmenee useasti ortodoksisessa teologiassa korostettu rukouksen ja teologian läheinen suhde.


title: Ilarion Alfejev

text: Toisena perustavanlaatuisena tekijänä omassa teologisessa kasvatuksessaan Alfejev näkee kirkkoisien tekstit. Alfejevin kiinnostus kirkkoisiin nimittäin juontaa juurensa jo nuoruuteen, jolloin hän järjestelmällisesti luki kirkkoisiä venäjänkielisinä käännöksinä. Hän väittää lukeneensa ”kaiken keskeisen patristisen kirjallisuuden, joka oli käännetty venäjän kielelle.”


title: Ilarion Alfejev

text:
Muissa omaelämänkerrallisissa merkinnöissä ja maininnoissa Alfejev kertoo, kuinka hän jo nuorena munkkina innostui erityisesti Iisak Syyrialaisesta. Hän oli nuori munkki eikä luostarissa ollut hänelle sopivaa hengellistä ohjaajaa, joten Alfejev tutustui ja löysi Iisak Syyrialaisen teksteistä mielestään luotettavaa ohjausta hengelliseen elämään. Hän kertoo kirjoittaneensa Iisakin tekstien mieleenpainuvia
lauseita munkkikammionsa seinälle, kunnes se oli täynnä sitaatteja.


title: Ilarion Alfejev

text:
Omaelämänkerrallisessa materiaalissa, erityisesti yhdessä haastattelussa, Alfejev esittelee henkilöitä joilla on ollut merkittävä osuus hänen elämässään. Erityisen tärkeä hänelle uskonnollisessa mielessä oli hänen äitinsä, joka ensimmäisenä perheessä osoitti uskonnollista kiinnostusta tai harrastuneisuutta. On syytä huomata, että silloin elettiin vielä Neuvostoliiton aikaa ja valtion ja yhteiskunnan suhde uskontoon oli vielä varauksellinen. Alfejev kastettiin 11 vuoden iässä salaa kotonaan ja 13 vuoden ikäisenä hän alkoi omatoimisesti osallistua ortodoksisen kirkon
jumalanpalveluselämään. 15 vuoden iässä hän alkoi palvelemaan alttariapulaisena. Hänet uhattiin erottaa koulusta, koska hän osoitti uskonnollista kiinnostusta ja kävi kirkossa. Voisi kuvitella, että tällainen haaste, tai uhka, vain lisäsi Alfejevin sitoutumista valitsemallaan tiellä.


title: Ilarion Alfejev

text: Lisäksi Alfejev luettelee ne kirkkoisät joita hän luki eniten. On syytä olettaa, että tämä luettelo sisältää ne kirkkoisät, jotka Alfejevin mielestä ovat keskeisiä. Näitä ovat seuraavat: varhaiset isät tai niin kutsutut apostoliset isät, Athanasios Suuri, Basileios Suuri, Gregorios Teologi, Gregorios Nyssalainen, Johannes Krysostomos, Makarios Suuri, Iisak Syyrialainen, Simeon Uusi Teologi, ja Filokalia antologiateoksen isät. Alfejev sanoo Iisak Syyrialaisen ja Simeon Uuden Teologin kirjoitusten tehneen häneen suurimman vaikutuksen. Näistä kahdesta Alfejev teki myös monografiat. Alfejev toteaa tämän lukemisen olleen yksi merkittävä tekijä hänen teologiselle kehitykselleen.


title: Ilarion Alfejev

text: Alfejevin henkilöhistoria ja teologinen kehitys ja kypsyminen on yhä avoin, hän syntyi vasta vuonna 1966. Yllä oleva selvitys pyrkii kokoamaan jonkinlaisen yleiskuvan hänen taustastaan ja asioista, jotka ovat vaikuttaneet hänen elämäänsä.


title: Fusilieeri

text: Fusilieeri (, ) tarkoittaa alun perin kevyellä piilukkomusketilla ("fusil") aseistettua sotilasta. Termiä käytettiin ensimmäisen kerran vuoden 1680 aikoihin. Myöhemmin termi laajeni rykmentilliseksi määritelmäksi ja saattoi tarkoittaa esimerkiksi vanhan ja perinteikkään eliittirykmentin jäsentä tai vain pelkkää jalkaväen sotilasta. Termi on yhä käytössä joidenkin valtioiden armeijoissa.


title: Fusilieeri

text: Erilaisia piilukkoa käyttäviä tuliaseita käytettiin 1500-luvun puolivälistä alkaen. 1600-luvulla piilukkoaseita suosittiin tykistön suojajoukkojen parissa. Koska tuon ajan tykkimiehet käyttivät avonaisia ruutitynnyreitä ladatessaan tykkejä, oli vaarallista käyttää jatkuvasti palavia sytyttimiä suojajoukkojen aseissa. Piilukkomusketeilla varustetuista sotilaista koottiin komppanioita vartioimaan tykkejä vihollisen hyökkäyksiltä. Myös omia tykkimiehiä oli syytä valvoa, sillä he saattoivat yrittää karata asemistaan hätääntyessään taistelun melskeessä.


title: Fusilieeri

text: Vielä 1600-luvun puolessa välissä termiä fusilieeri käytettiin lyhyitä musketteja kantavista joukoista tai ratsain siirtyvistä jalkaväen sotilaista, mutta pian nimitys siirtyi erityisesti tykistön suojajoukoille. Sotamarsalkka Vaubanin uudistusten myötä perustettiin Ranskan kuninkaalliset fusilieerit-rykmentti vuonna 1671. Koska piilukkomusketti yleistyi, sanan fusilieeri alkuperäinen merkitys jäi käytöstä ja siirtyi kuvaamaan kevyen jalkaväen sotilasta yleensä.


title: Rockford IceHogs

text: Rockford IceHogs on yhdysvaltalainen AHL:ssä pelaava jääkiekkojoukkue. Rockford toimii Chicago Blackhawksin farmijoukkueena. Joukkue on nimensä mukaisesti kotoisin Rockfordin kaupungista Illinoisista.